open-index/open-wikipedia-markdown huggingface dataset:
മൈസൂർ വാസുദേവാചാര്യർ

ത്യാഗരാജസ്വാമികളുടെ നേരിട്ടുള്ള ശിക്ഷ്യപരമ്പരയിൽ വരുന്ന ഒരു കർണ്ണാടക സംഗീതജ്ഞൻ ആയിരുന്നു **മൈസൂർ വാസുദേവാചാര്യർ (Mysore Vasudevachar')** () (മെയ് 28, 1865 – മെയ്17, 1961) 200 -ഓളമുള്ള അദ്ദേഹത്തിന്റെ മിക്ക കൃതികളും തെലുങ്കിലും സംസ്കൃതത്തിലും ആയിരുന്നു. അദ്ദേഹത്തിന്റെ ചില കൃതികൾ വളരെ പ്രശസ്തമാണ്. കമാസ് രാഗത്തിലുള്ള *[[ബ്രോചേവാരവരുരാ|ബ്രോചേവാരെവരുരാ]]*, സുനാദവിനോദിനിയിലുള്ള  *ദേവാദിദേവ*,  ഹിന്ദോളരാഗത്തിലുള്ള *മാമവതു ശ്രീ സരസ്വതി*, ആഭേരി രാഗത്തിലുള്ള *[[ഭജരേ രേ മാനസ]]* മോഹനരാഗത്തിലുള്ള *രാ രാ രാജീവലോചന* എന്നിവ വളരെ പ്രസിദ്ധങ്ങളാണ്. പദ്മഭൂഷൻ അവാർഡ് ജേതാവാണ് മൈസൂർ വാസുദേവാചാര്യർ.

കന്നഡയിൽ രണ്ടു പുസ്തകങ്ങൾ അദ്ദേഹം രചിച്ചിട്ടുണ്ട്. ആത്മകഥയായ *നിനപ്പുകളും (Nenapugalu) ഞാൻ കണ്ട കലാവീടരും (Na Kanda Kalavidaru)*, ഇവയിൽ അദ്ദേഹം പല പ്രസിദ്ധരായ സംഗീതജ്ഞന്മാരുടെയും ജീവിതകഥകൾ എഴുതിയിട്ടുണ്ട്. രുക്മിണി ദേവിയുടെ 1936 -ൽ രൂപീകരിച്ച കലാക്ഷേത്രത്തിലും അദ്ദേഹം പഠിപ്പിച്ചിട്ടുണ്ട്. അപ്പോഴേക്കും നന്നേ പ്രായമായ അദ്ദേഹം രുഗ്മിണീദേവിയുടെ നിർബ്ബന്ധം ഒന്നുകൊണ്ടുമാത്രമാണ് കലാക്ഷേത്രത്തിലേക്ക് താമസം മാറ്റുവാനും അവിടെ പഠിപ്പിക്കുവാനും ഇടയായത്.  കലാക്ഷേത്രത്തിലെ മുഖ്യസംഗീതജ്ഞനായിത്തീർന്ന വാസുദേവാചാര്യർ രാമായണത്തിന് സംഗീതം കൊടുക്കുന്നതിൽ സഹായിച്ചിട്ടുണ്ട്. സംഗീതത്തിനും സംസ്കൃതത്തിനും വേണ്ടി മാത്രം ജീവിച്ച അദ്ദേഹം വളരെ ലളിതമായ ഒരു ജീവിതമാണ് നയിച്ചിരുന്നത്. 1961 -ൽ തന്റെ 96 -ആമത്തെ വയസ്സിൽ വാസുദേവാചാര്യർ മരണമടഞ്ഞു.

## ആദ്യകാലജീവിതം
മൈസൂർ കൊട്ടാരസദസ്സിലെ മുഖ്യ സംഗീതജ്ഞനായിരുന്ന വീണ പദ്മനാഭൈയ്യയിൽ നിന്നുമാണ് വാസുദേവാചാര്യർ സംഗീതം പഠിച്ചുതുടങ്ങിയത്. സ്വകാര്യമായി സംഗീതം പതിക്കുന്നതോടൊപ്പം അദ്ദേഹം സംസ്കൃതത്തിലും കാവ്യം, നാടകം, അലങ്കാരം, തർക്കം, ഇതിഹാസം എന്നിവയെല്ലാം മൈസൂരിലെ മഹാരാജാ സംസ്കൃതകോളേജിൽ നിന്നും പഠിച്ചു. മൈസൂർ മഹാരാജാവിന്റെ അകമഴിഞ്ഞ സാമ്പത്തിക പിന്തുണയുള്ളതിനാൽ പ്രസിദ്ധനായ പട്ടണം സുബ്രഹ്മണ്യ അയ്യരുടെ അടുത്തുനിന്നും തഞ്ചാവൂർ-കാവേരീതടത്തിലെ മിക്കവരുടെയും അടുത്തുനിന്നും അദ്ദേഹത്തിനു സംഗീതം അഭ്യസിക്കാൻ കഴിഞ്ഞു. ഒടുവിൽ അദ്ദേഹം മൈസൂർ രാജസദസ്സിലെ ആസ്ഥാനവിദ്വാൻ ആയി മാറി. തന്റെ ഗുരുവായ പട്ടണം സുബ്രഹ്മണ്യയ്യരുടെ അടുത്തുനിന്നും പഠിച്ച മധ്യമകാലത്തിൽ താനം പാടുന്നതിൽ അദ്ദേഹം പ്രസിദ്ധനായി. സസ്കൃതത്തിൽ വിദ്വാൻ ആയതിനാൽ ഗുരുവിന്റെ സാഹിത്യത്തിലെ വരികൾ ശരിപ്പെടുത്തുന്നതിന് അദ്ദേഹം സഹായിച്ചിട്ടുമുണ്ട്. ഇത്തരം അഭ്യാസം അദ്ദേഹത്തിന് സ്വന്തം കൃതികൾ രചിക്കുന്നതിനും ഗുണം ചെയ്തിട്ടുണ്ട്. രാഗാലാപനത്തിലും താനം പല്ലവി പാടുന്നതിലും നിരവലിലും കൽപ്പനാസ്വരം പാടുന്നതിലുമെല്ലാം അദ്ദേഹം വിദഗ്ദ്ധനായിരുന്നു. *വാസുദേവ* എന്നതായിരുന്നു അദ്ദേഹത്ത്ന്റെ മുദ്ര. ത്യാഗരാജസ്വാമികളുടെ അനുഗ്രഹത്താലാണ് തനിക്ക് തെലുങ്കിൽ എഴുതാൻ കഴിഞ്ഞതെന്ന് അദ്ദേഹം വിശ്വസിച്ചു.

## അവലംബം

## ഇതും കാണുക
*കർണ്ണാടക സംഗീതജ്ഞർ

വർഗ്ഗം:കർണ്ണാടകസംഗീതജ്ഞർ
വർഗ്ഗം:സംഗീതകലാനിധി പുരസ്കാരം ലഭിച്ചവർ
നിമ്ർ അൽ നിമ്ർ

സൗദി അറേബ്യയിലെ  ഷിയാ വിഭാഗത്തിലെ പ്രമുഖ പണ്ഡിതനായിരുന്നു **നിമ്ർ അൽ നിമ്ർ**(1959 – 2 ജനു: 2016).സൗദി അറേബ്യൻ പ്രവിശ്യയായിരുന്ന അൽ- അവാമിയായിരുന്നു അദ്ദേഹത്തിന്റെ പ്രവർത്തന കേന്ദ്രം. സൗദി ഭരണകൂടത്തിന്റെ കടുത്ത വിമർശകനായിരുന്ന നിമർ  സൗദി ഭരണകൂടത്തിന്റെ ഷിയാ വിരുദ്ധപ്രവൃത്തികളെ നിശിതമായി വിമർശിച്ചുപോന്നു, കിഴക്കൻ പ്രവിശ്യയുടെ സ്വാതന്ത്ര്യത്തിനു വേണ്ടി അചഞ്ചലമായ നിലപാടു സ്വീകരിച്ചിരുന്ന അദ്ദേഹം സ്വാതന്ത്ര്യത്തിനു വേണ്ടിപോരാടാൻ യുവജനങ്ങളെ ആഹ്വാനം ചെയ്തിരുന്നു.
## വിചാരണയും ശിക്ഷയും
2014 ഒക്ടോബർ 15 നു പ്രത്യേക കോടതി കലാപങ്ങൾക്ക് പ്രേരിപ്പിച്ചു എന്ന ആരോപണത്താൽ നിമറിനു വധശിക്ഷ വിധിക്കുകയും 2015 ഒക്ടോബർ 25 നു അപ്പീൽ കോടതി ശിക്ഷ ശരിവയ്ക്കുകയും ചെയ്തു.തുടർന്ന് 2016 ജനുവരി 2 നു നിമ്ർ അടക്കം 47 പേരുടെ വധശിക്ഷ നടപ്പാക്കിയതായി സൗദി ആഭ്യന്തര മന്ത്രാലയം പ്രഖ്യാപിച്ചു.

## അവലംബം

വർഗ്ഗം:ഇസ്ലാമികപണ്ഡിതർ
പുള്ളുവൻപാട്ട്

കേരളത്തിലെ കാവുകളിൽ പാടുന്ന ഒരു നാടൻപാട്ടാണ് പുള്ളുവൻ പാട്ട്. പുള്ളുവരാണ് സാധാരണയായി ഈ പാട്ട് പാടുന്നത്. പുള്ളുവവീണ, പുള്ളുവക്കുടം എന്നിങ്ങനെയുള്ള വാദ്യോപകരണങ്ങൾ ഈ പാട്ടിൽ ഉപയോഗിക്കുന്നു. കാവുകളുമായി അഭേദ്യമായ ബന്ധമാണു് പുള്ളുവൻ പാട്ടിനുണ്ടായിരുന്നതു്.

## ഐതിഹ്യം

കർണ്ണാടകസംഗീതം, സോപാനസംഗീതം എന്നിവയിൽനിന്നെല്ലാം വിഭിന്നമായ ഒരു ആലാപനരീതിയും താളവുമാണു്  പുള്ളുവൻ പാട്ടുകൾക്കുള്ളതു്. സർപ്പക്കാവുകളും സർപ്പപ്രതിഷ്ഠകളും ഉൾപ്പെടുന്ന ഒരനുഷ്ഠാനകലയും കൂടിയാണതു്.  കളമെഴുത്തുപാട്ടിൽ ഭഗവതിയാണെങ്കിൽ പുള്ളുവൻ പാട്ടിൽ നാഗത്താന്മാരാണു് ആരാധനാമൂർത്തികൾ.

ശിവൻ ദർഭഭപ്പുല്ലിൽ നിന്ന് പുള്ളുവരെ സൃഷ്ടിച്ചു. ശിവൻ വീണയും ബ്രഹ്മാവ് കുടവും വിഷ്ണു കൈമണിയും നൽകി അവരെ അനുഗഹിച്ചു. അതോടൊപ്പം സരസ്വതി സഗീതവുംനൽകി. നാരദൻ, ദേശാന്തരങ്ങൾ സഞ്ചാരിച്ചു സർപ്പങ്ങളെ പ്രീതിപ്പെടുത്തുന്നതിന് പുള്ളുവരെ അനുഗ്രഹിച്ചു ഭൂമിയിലേക്ക് യാത്രയാക്കി.  ഇക്കഥ സൂചിപ്പിക്കുന്ന പുള്ളുവൻ പാട്ടുകളും അവരുടെ വായ്മൊഴിശേഖരങ്ങളിൽ കാണാം. എഡ്ഗാർ തെഴ്സ്റ്റൺ രചിച്ച ദക്ഷിണേന്ത്യയിലെ ജാതിസമൂഹങ്ങൾ എന്ന ഗ്രന്ഥപരമ്പരയിൽ പുള്ളുവസമുദായത്തെക്കുറിച്ച് വിശദമായി വിവരിച്ചിട്ടുണ്ടു്. 
## ഇതുംകാണുക
പുള്ളുവർ
## അവലംബം

വർഗ്ഗം:കേരളത്തിലെ അനുഷ്ഠാനകലകൾ
കെ. സതീഷ്

**കെ.സതീഷ്** അഥവ **ആർട്ടിസ്റ്റ് സതീഷ്** കേരളത്തിലെ ഒരു ചിത്രകാരനും,ഇല്ലസ്റ്റ്രേറ്ററും, പൈന്ററും ആണ്.1965ൽ ചേമഞ്ചേരിയിൽ കെ.ഗോവിന്ദൻ നായരുടേയും എം.വി,രാധയുടേയും മകനായി പിറന്നു.തിരുവനന്തപുരം ഫൈൻ ആർട്ട്സ് കോളേജിൽ നിന്നും ചിത്രകലയിൽ ഒന്നാം റാങ്കോടെ ബിരുദം.കേരള ശാസ്ത്ര സാഹിത്യ പരിഷത്ത് പ്രസിദ്ധീകരണങ്ങളായ യുറീക്ക, ശാസ്ത്രകേരളം. ശാസ്ത്രഗതി എന്നിവയിൽ കഴിഞ്ഞ 20 വർഷമായി ചിത്രങ്ങൾ തീമാറ്റിക്ക് ഇല്ലസ്റ്റ്രേഷൻ,കാർട്ടൂണുകൾ,പൈന്റിങ്ങുകൾ എന്നിവ വരയ്ക്കുന്നു.ഇതുകൂടാതെ നിരവധി ആനുകാലികങ്ങളിൽ ഇല്ലസ്റ്റൃഷൻ നിർവഹിച്ചിട്ടുണ്ട്.നിരവധി  പുസ്തകങ്ങളുടെ കവർ ഡിസൈൻ ചെയ്തിട്ടുൺറ്റ്. ഇപ്പോൾ ഗുരുവായൂരിൽ സ്കൂളിൽ അദ്ധ്യാപകൻ 
## പുസ്തകങ്ങൾ
*മണിമുത്തുകൾ- കേരള ശാസ്ത്ര സാഹിത്യ പരിഷത്ത്പ്രസിദ്ധീകരിച്ച ഈ കാർട്ടൂൺ പുസ്തകത്തിന് കേരള ബാലസാഹിത്യ ഇൻസ്റ്റിറ്റ്യൂട്ട് അവാർഡ്,കേരള ലളിതകലാ അക്കാഡമി അവാർഡ്,ഭീമ അവാർഡ് എന്നിവ ലഭിച്ചു.
*ലാ പൊത്തീത്ത് റോക്ക്- (റോത്ത് കുടുംബത്തിലെ പെൺകിടാവ്)- മോപ്പസാങ് രചിച്ച ഈ പുസ്തകം ഫ്രഞ്ചിൽ നിന്ന്  മലയാളത്തിലേക്ക് പരിഭാഷ നടത്തി പ്രസിദ്ധീകരിച്ചു.
*ലാ വി ഏറാന്ത് (അലഞ്ഞുതിരിഞ്ഞൊരു ജീവിതം) -മോപ്പസാങ് രചിച്ച ഈ പുസ്തകം  ഫ്രഞ്ചിൽ നിന്ന് മലയാളത്തിലേക്ക് പരിഭാഷ നടത്തി പ്രസിദ്ധീകരിച്ചു
*ഹരണഫലം-കേരള ശാസ്ത്ര സാഹിത്യ പരിഷത്ത്ഈ കാർട്ടൂൺ കലക്ഷൻ 2015 ൽ പ്രസിദ്ധീകരിച്ച
### ചിത്രശാല
  thumb|200px|center|കെ.സതീഷിന്റെ സെൽഫ് പോർട്ട്രൈറ്റ്.   

വർഗ്ഗം:കേരളത്തിലെ കാർട്ടൂണിസ്റ്റുകൾ
മുക്കുവന്റെ ഉൾക്കടൽ

ഇന്ത്യയിലെ ചെന്നൈയിൽ ബേ ഓഫ് ബംഗാൾ തീരത്തിനു സമീപം സ്ഥിതിചെയ്യുന്ന ആഡംബര ബീച്ച് റിസോർട്ടാണ് മുക്കുവന്റെ ഉൾക്കടൽ എന്ന പേരിൽ പ്രസിദ്ധമായ **വിവാന്ത ബൈ താജ്** – **മുക്കുവന്റെ ഉൾക്കടൽ റിസോർട്ട്**.  താജ് ഹോട്ടൽസ്‌, റിസോർട്ട്സ് ആൻഡ്‌ പാലസസ് ഗ്രൂപ്പിൻറെ ഭാഗമായ ഈ റിസോർട്ടിനെ വിനോദ / റിസോർട്ട് ഹോട്ടൽ വിഭാഗത്തിലാണ് പെടുത്തിയിട്ടുള്ളത്‌. ഇന്ത്യൻ സർക്കാരിൻറെ ടൂറിസം മന്ത്രാലയം ഫൈവ് സ്റ്റാർ ഡീലക്സ് റിസോർട്ട് എന്ന വിഭാഗത്തിലാണ് ഫിഷർമാൻസ് കോവിനെ ഉൾപ്പെടുത്തിയിരിക്കുന്നത്.  പതിനെട്ടാം നൂറ്റാണ്ടിൽ നിർമിതമായ ഡച്ച് കൊട്ടാരത്തിൻറെ അവശിഷ്ട്ടങ്ങളിൽ നിന്നും പുതുക്കിപണിതതാണ് താജ് ഗ്രൂപ്പിൻറെ സഹോദര സ്ഥാപനമായ കോവ്ലോങ്ങ്‌ ബീച്ച് ഹോട്ടൽസ്‌ ലിമിറ്റഡിൻറെ ഉടമസ്ഥതയിലുള്ള മുക്കുവന്റെ ഉൾക്കടൽ ബീച്ച് റിസോർട്ട്. 

## ചരിത്രം
പതിനെട്ടാം നൂറ്റാണ്ടിൽ ബേ ഓഫ് ബംഗാൾ തീരത്തെത്തിയ ഡച്ചുകാർ തീരത്ത് ഗംഭീരമായ ഒരു കോട്ട പണിതു. എന്നാൽ ആർക്കോട്ട് നവാബ് ഡച്ചുകാരെ ആക്രമിക്കുകയും അവരെ അവിടെനിന്നു ഓടിക്കുകയും ചെയ്തു. ഫ്രഞ്ചുകാർ നവാബിനെ കീഴ്പ്പെടുത്തി. ഇന്ത്യയ്ക്ക് സാന്ത്വന്ത്ര്യം ലഭിക്കുന്നത് വരെ ഫ്രഞ്ചുകാരെ പരാജയപ്പെടുത്തിയ ബ്രിട്ടീഷുകാരുടെ കൈവശമായിരുന്നു ഈ കോട്ട. ഈ കോട്ടയുടെ അവശിഷ്ട്ടങ്ങളിൽനിന്നാണ് മുക്കുവന്റെ ഉൾക്കടൽ ഹോട്ടൽ നിർമിച്ചിരിക്കുന്നത്.  1974-ലാണ് ഹോട്ടൽ പ്രവർത്തനം ആരംഭിച്ചത്.   1996-ൽ ഇന്ത്യൻ ഹോട്ടൽസ് കമ്പനിയായ താജ് ഹോട്ടൽസ് കോവ്ലോങ്ങ്‌ ബീച്ച് ഹോട്ടൽ (ഇന്ത്യ) ലിമിറ്റഡുമായി ടെക്നിക്കൽ അസിസ്റ്റൺസ് ധാരണയായി. 

സെപ്റ്റംബർ 2010-ൽ ഹോട്ടലിൻറെ പേര് വിവാന്ത ബൈ താജ് – മുക്കുവന്റെ ഉൾക്കടൽ, ചെന്നൈ എന്നാക്കിമാറ്റി. 

## സ്ഥാനം
ചെന്നൈ നഗരത്തിൽനിന്നും 32 കിലോമീറ്റർ അകലെ കാഞ്ചീപുരം ജില്ലയിലാണ് വിവാന്ത ബൈ താജ് – മുക്കുവന്റെ ഉൾക്കടൽ സ്ഥിതിചെയ്യുന്നത്.   കോവ്ലോങ്ങ്‌ (കോവളം) ബീച്ചിനും അമ്പലങ്ങളുടെ നഗരമായയ മഹാബലിപുരത്തിനു സമീപമാണ് മുക്കുവന്റെ ഉൾക്കടൽ സ്ഥിതിചെയ്യുന്നത്.  and the temple towns of Mahabalipuram and Kanchipuram.

പൈതൃക ഗ്രാമമായ ദക്ഷിണ ചിത്ര (ഏകദേശം 3 കിലോമീറ്റർ), എംജിഎം ഡിസീ വേൾഡ്, മായജാൽ സ്പോർട്സ് കോമ്പ്ലെക്സ്, ദി മദ്രാസ്‌ ക്രോകോഡൈൽ ബാങ്ക് ട്രസ്റ്റ് എന്നിവ ഹോട്ടലിനു സമീപമാണ്.

ചെന്നൈ എയർപോർട്ടിൽനിന്നും വിവാന്ത ബൈ താജ് – ഫിഷർമാൻസ് കോവിലേക്കുള്ള ദൂരം: ഏകദേശം 16 കിലോമീറ്റർ

ചെന്നൈ റെയിൽവേ സ്റ്റേഷനിൽനിന്നും വിവാന്ത ബൈ താജ് – ഫിഷർമാൻസ് കോവിലേക്കുള്ള ദൂരം: ഏകദേശം 7 കിലോമീറ്റർ

## സൗകര്യങ്ങൾ

വളരെ മികച്ച സൗകര്യങ്ങൾ മുക്കുവന്റെ ഉൾക്കടൽ ബീച്ച് റിസോർട്ടിൽ ലഭ്യമാണ്. 

### പ്രാഥമിക സൗകര്യങ്ങൾ:

* വൈഫൈ
* എയർ കണ്ടീഷണർ
* 24 മണിക്കൂർ ചെക്ക്‌ ഇൻ
* ഭക്ഷണശാല
* ബാർ
* കഫെ
* റൂം സേവനം
* ഇന്റർനെറ്റ്‌
* ബിസിനസ്‌ സെൻറെർ
* പൂൾ
* ജിം

### ഭക്ഷണ പാനീയ സൗകര്യങ്ങൾ:
* ബാർ
* ഭക്ഷണശാല
* കോഫീ ഷോപ്പ്
* ലൌന്ജ്

### ബിസിനസ്‌ സൗകര്യങ്ങൾ:
* ബിസിനസ്‌ സെൻറെർ
* ഓഡിയോ വിഷ്വൽ സാമഗ്രികൾ
* എൽസിഡി / പ്രൊജക്ടർ
* മീറ്റിംഗ് സൗകര്യം
* ബോർഡ് റൂം
* കോൺഫറൻസ് ഹാൾ
* മീറ്റിംഗ് റൂം

### വിനോദ സൗകര്യങ്ങൾ:
* കുട്ടികൾക്കുള്ള നീന്തൽക്കുളം
* ജിം

### യാത്രാ സൗകര്യങ്ങൾ:
* ട്രാവൽ ഡസ്ക്
 
### വ്യക്തിപരമായ സൗകര്യങ്ങൾ:
* 24 മണിക്കൂർ ഫ്രന്റ് ഡസ്ക്
* 24 മണിക്കൂർ റൂം സർവീസ്
* ബേബിസിറ്റിംഗ്
* ലോണ്ട്രി

## അവലംബം

വർഗ്ഗം:ചെന്നൈ
വർഗ്ഗം:ഇന്ത്യയിലെ കെട്ടിടങ്ങളും നിർമ്മിതികളും
പാർക്ക്‌ ഹയാത്ത് ചെന്നൈ

ദക്ഷിണേന്ത്യൻ സംസ്ഥാനമായ തമിഴ്നാടിൻറെ തലസ്ഥാനമായ ചെന്നൈയിലെ ഗിണ്ടിയിൽ സ്ഥിതിചെയ്യുന്ന ഫൈവ് സ്റ്റാർ ആഡംബര ഹോട്ടലാണ് **പാർക്ക്‌ ഹയാത്ത് ചെന്നൈ**. 2012 -ലാണ് ഹോട്ടൽ പ്രവർത്തനം ആരംഭിച്ചത്. പാർക്ക്‌ ഹയാത്തിൻറെ മുപ്പതാമത്തെ ഹോട്ടലാണിത്. 

## ചരിത്രം
അമ്പത്തൂർ ക്ലോതിംഗ് ടെക്സ്റ്റൈൽ ബിസിനസിൻറെ ഉടമസ്ഥനായ വ്യവസായി വിജയ്‌ മഹ്താനിയാണ് പാർക്ക്‌ ഹയാത്ത് ഹോട്ടൽ നിർമിച്ചത്.  അമ്പത്തൂർ ബിൽഡേർസ് എന്ന പേരിൽ ഹോട്ടൽ, ഐടി പാർക്ക്‌, ഭവന നിർമ്മാണം എന്നിവയിലേക്കു ബിസിനസ്‌ വ്യാപിക്കുക എന്ന ഉദ്ദേശത്തെ തുടർന്നാണിത്.  മഹ്താനിയുടെ ഉടമസ്ഥതയിൽ ഹയാത്ത് നടത്തുന്ന ഹോട്ടൽ ഉദ്ഘാടനം ചെയ്തത് 2012 ഒക്ടോബർ 1-നാണ്.

## ഹോട്ടൽ
11 നിലകളുള്ള ഹോട്ടലിൽ ഏഴ് നിലകളിലായി പരന്നുകിടക്കുന്ന 20 സ്യൂട്ട് മുറികളടക്കം 201 (43 ചതുരശ്ര അടി മുതൽ 180 ചതുരശ്ര അടി വരെ വിസ്തീർണമുള്ള) മുറികളാണ് ഉള്ളത്.  8072 ചതുരശ്ര അടി വിസ്തീർണമുള്ള വിരുന്നു സ്ഥലം 6 മുറികളായി വേർതിരിക്കാവുന്നതാണ്. നീന്തൽക്കുളത്തിൽനിന്നും ഗിണ്ടി ദേശീയ പാർക്ക്‌ കാണാൻ സാധിക്കും.  ജോർജ് വോങ്ങ് ഡിസൈൻസ് എന്ന ന്യൂ യോർക്ക്‌ ആർക്കിടെക്റ്റുകളാണ് ഹോട്ടൽ രൂപകൽപന ചെയ്തത്.  ഗോവയിൽനിന്നുള്ള വേണു ജുനേജ ഡിസൈൻ ചെയ്ത ഇന്ത്യൻ ടെക്സ്റ്റൈൽസ് ഉപയോഗിച്ചു ഹോട്ടൽ അലങ്കരിച്ചിട്ടുണ്ട്.  

## സ്ഥാനം
ഗവർണറുടെ വസതിക്കു സമീപമായി ഗിണ്ടി ഫോറസ്റ്റ് റിസർവിനു അരികെ സ്ഥിതിചെയ്യുന്ന പാർക്ക്‌ ഹയാത്ത് ചെന്നൈ ഹോട്ടലിൽനിന്നും അനവധി ടൂറിസ്റ്റ് സ്ഥലങ്ങളിലേക്കു അനായാസം എത്തിച്ചേരാം. പാർത്ഥസാരഥി ടെമ്പിൾ (ഏകദേശം 11 കിലോമീറ്റർ), അഷ്ടലക്ഷ്മി ടെമ്പിൾ  (ഏകദേശം 9 കിലോമീറ്റർ), കപലീശ്വരർ ടെമ്പിൾ (ഏകദേശം 10 കിലോമീറ്റർ),  സാന്തോം കത്തീദ്രല് ബസിലിക്ക (ഏകദേശം 11 കിലോമീറ്റർ), ഏലിയറ്റ്സ് ബീച്ച് (ഏകദേശം 9 കിലോമീറ്റർ), മറീന ബീച്ച് (ഏകദേശം 13 കിലോമീറ്റർ), എഗ്മോർ മ്യൂസിയം (ഏകദേശം 10 കിലോമീറ്റർ), ഫോർട്ട്‌ സെന്റ് ജോർജ് (ഏകദേശം 14 കിലോമീറ്റർ), വള്ളുവർ കൊട്ടം (ഏകദേശം 8 കിലോമീറ്റർ), ദക്ഷിണ ചിത്ര (ഏകദേശം 7 കിലോമീറ്റർ) എന്നീ സ്ഥലങ്ങൾ ഹോട്ടലിൽ എത്തുന്നവർക്ക് സന്ദർശിക്കാൻ സാധിക്കും.

അണ്ണാ ഇന്റർനാഷണൽ ആൻഡ്‌ ഡൊമസ്റ്റിക്ക് എയർപോർട്ടിൽനിന്നും പാർക്ക്‌ ഹയാത്ത് ചെന്നൈ ഹോട്ടലിലേക്കുള്ള ദൂരം: ഏകദേശം 9 കിലോമീറ്റർ

ചെന്നൈ സെൻട്രൽ റെയിൽവേ സ്റ്റേഷനിൽനിന്നും പാർക്ക്‌ ഹയാത്ത് ചെന്നൈ ഹോട്ടലിലേക്കുള്ള ദൂരം: ഏകദേശം 15 കിലോമീറ്റർ

കോയമ്പേട് ബസ് സ്റ്റാൻഡിൽനിന്നും പാർക്ക്‌ ഹയാത്ത് ചെന്നൈ ഹോട്ടലിലേക്കുള്ള ദൂരം: ഏകദേശം 14 കിലോമീറ്റർ

## അവലംബം


## പുറത്തേക്കുള്ള കണ്ണികൾ
Park Hyatt Chennai 

വർഗ്ഗം:ചെന്നൈ
വർഗ്ഗം:ഇന്ത്യയിലെ കെട്ടിടങ്ങളും നിർമ്മിതികളും
വർഗ്ഗം:ചെന്നൈയിലെ ഹോട്ടലുകൾ
ഉസ്താദ് ഈസ

**ഉസ്താദ് ഈസ**. മുഴുവൻ നാമം: **ഉസ്താദ് ഈസാ ശീറാസി**.(Ustad Isa Shirazi, Persian: استاد عيسى شیرازی)‎‎ താജ് മഹലിന്റെ ശില്പികളിലൊരാൾ. പേർഷ്യയിലെ ഷീറാസ് എന്ന സ്ഥലത്തു നിന്ന് താജ് മഹലിന്റെ നിർമ്മാണത്തിന്നയി ഷാജഹാൻ ചക്രവർത്തി വരുത്തിച്ച എൻജിനീയർ ആണ് ഇദ്ദേഹം. എന്നാൽ ഇദ്ദേഹത്തിന്റെ യഥാർത്ഥ നാമവും ജന്മ സ്ഥലവും തെളിയിക്കുന്നതിനുള്ള വ്യക്തമായ രേഖകൾ ലഭ്യമല്ല. താജിന്റെ ചരിത്രം അന്വേഷിച്ച പാശ്ചാത്യ ചരിത്രകാരന്മാർ ഇദ്ദേഹം ഒരു ഫ്രഞ്ച് എൻജിനീയർ ആയിരുന്നു എന്ന് അവകാശപ്പെട്ടിട്ടുണ്ട്. *ആസ്റ്റിൻ ദെ ബോർദോ* എന്ന ഫ്രഞ്ച് എൻജിനീയർ ആയിരുന്നു ഇദ്ദേഹം എന്നും പണ്ഡിതൻ എന്ന അർത്ഥത്തിൽ *ഉസ്താദ്* എന്നും ക്രിസ്ത്യൻ എന്ന അർത്ഥത്തിൽ *ഈസാ* എന്നും വിളിക്കപ്പെട്ടു എന്ന് വില്ല്യം സ്ലീമൻ *റാംബിൾസ് ആൻഡ് റീകളക്ഷൻസ് ഒഫ് അൻ ഇന്ത്യൻ ഒഫീഷ്യൽ* എന്ന തന്റെ ഗ്രന്ഥത്തിൽ പറയുന്നുണ്ട്. *മുഹമ്മദ് ഈസ എഫൻഡി* എന്ന പേരിലും ഉസ്താദ് ഈസ അറിയപ്പെടുന്നു.  ഉസ്താദ് ഈസ തുർക്കിയിലെ *റം* എന്ന സ്ഥലത്തു നിന്നും വന്ന ആളാണെന്നും ചില ചരിത്രകാരന്മാർ പറയുന്നുണ്ട്. ഈ ചരിത്രകാരന്മാർ അതിനായി ഉദ്ദരിക്കുന്ന തെളിവ് എഫൻഡി എന്നത് ഓട്ടൊമൻ സാമ്രാജ്യത്തിലെ ഒരു ബിരുദ സംജ്ഞയാണെന്നാണ് എന്നതാണ്. യൂറോപിന്റേയും ഏഷ്യയുടെയും വാസ്തു വിദ്യയുടെ സമ്മേളനമായ താജ് മഹൽ നിർമ്മിച്ചത് രണ്ട് വൻകരകളുടേയും വാസ്തു വിദ്യ അറിയുന്ന ഒരാളോ അതിൽ കൂടുതൽ ആളുകളോ ആകാമെന്നു ചിലർ കരുതുന്നു. *മുഹമ്മദ് ഈസ എഫൻഡി* എന്നയാളാണ് താജിന്റെ മുഖ്യ ശില്പി എന്നും ആ ഇനത്തിൽ അദ്ദേഹം ആയിരം രൂപ പ്രതിമാസം കൈപറ്റിയിരുന്നു എന്നും ഡോക്ടർ ബർഗസ് തന്റെ ചരിത്ര നിരീക്ഷണങ്ങളിൽ പറയുന്നുണ്ട്.

താജ്മഹലിൻറെ മുഖ്യശിൽപി ഉസ്താദ് ഈസ എന്നതായിരുന്നു പൊതുവെ പ്രചാരം ലഭിച്ചിരുന്നത്. എന്നാൽ പ്രധാന ശില്പി ഉസ്താദ് അഹ്മദ് ലാഹോരിയാണ്.   
## ഇതും കാണുക
ഉസ്താദ് അഹ്മദ് ലാഹോരി
താജ് മഹൽ
ഷാജഹാൻ

## അവലംബം

വർഗ്ഗം:മുഗൾ ഉദ്യോഗസ്ഥർ
വർഗ്ഗം:അപൂർണ്ണ ജീവചരിത്രങ്ങൾ
യാസുകോ നമ്പ

ജപ്പാനിൽ നിന്നുള്ള ഒരു പർവ്വതാരോഹകയായിരുന്നു യാസുകോ നമ്പ (ജനനം: 1949 ഫെബ്രുവരി 2,  – മരണം: 1996 മേയ് 11, ). ജുങ്കോ താബെയ്ക്കു ശേഷം എവറസ്റ്റ് കൊടുമുടി കീഴടക്കിയ ജാപ്പനീസ് വനിത കൂടിയാണ് യാസുകോ നമ്പ. ഫെഡറൽ എക്സപ്രസ്സിലെ ഒരു ഉദ്യോഗസ്ഥയായിരുന്നു യാസുകോ എങ്കിലും, പർവ്വതാരോഹണത്തോടുള്ള അവരുടെ അഭിരുചി അവരെ ലോകമെങ്ങും എത്തിച്ചു. 1982  ജനുവരിയിലെ പുതുവത്സരദിനത്തിലാണ് ഏഴു കൊടുമുടികളിൽ ഒന്നായ കിളിമഞ്ജാരോ യാസുക കീഴടക്കിയത്. 1996 ൽ എവറസ്റ്റു കൊടുമുടിയിലെത്തിയ ശേഷം തിരിച്ചിറങ്ങവെ സംഭവിച്ച ദുരന്തത്തിൽ യാസുകോ മരണമടയുകയായിരുന്നു.

## ആദ്യകാലജീവിതം
ജപ്പാനിലെ ടോക്കിയോവിലുള്ള ഒട്ടാ നഗരത്തിലാണ് 1949 ഫെബ്രുവരി രണ്ടിന് യാസുകോ ജനിച്ചത്. ജപ്പാനിലെ വസേദ സർവ്വകലാശാലയിൽ നിന്നും യാസുക ബിരുദം കരസ്ഥമാക്കി. ഫെഡറൽ എക്സപ്രസ്സ് എന്ന കമ്പനിയിൽ ഉദ്യോഗസ്ഥയായി നിയമനം ലഭിച്ചു.

## പര്യവേഷണങ്ങൾ

## എവറസ്റ്റ് പര്യവേഷണം
1996 മേയ് പത്താം തീയതി, യാസുകോ എവറസ്റ്റ് കൊടുമുടിയുടെ നിറുകയിലെത്തി. തന്റെ 47 ആമത്തെ വയസ്സിലാണ് യാസുകോ ഈ നേട്ടം കൈവരിച്ചത്. എവറസ്റ്റു കീഴടക്കിയശേഷം തിരിച്ചിറങ്ങവേയാണ് അപ്രതീക്ഷിതമായുണ്ടായ ഹിമപാതം പർവ്വതാരോഹകരുടെ പദ്ധതികളെ തകർത്തത്. നമ്പയും സംഘത്തിലെ മറ്റു മൂന്നുപേരും, എവറസ്റ്റിന്റെ സൗത്ത് കോൾ എന്ന സ്ഥലത്ത് അകപ്പെട്ടുപോവുകയായിരുന്നു. കനത്ത ഹിമപാതം കാരണം അവരുടെ ക്യാംപ് എവിടെയാണെന്ന് കണ്ടെത്താൻ സംഘാംഗങ്ങൾക്കു സാധിച്ചില്ല. യാസുകോയുടെ കയ്യിലുള്ള ഓക്സിജന്റെ അളവ് വളരെ കുറവുമായിരുന്നു. എത്രയും പെട്ടെന്ന് ക്യാംപിലെത്താൻ അവർ ശ്രമിച്ചെങ്കിലും, കനത്ത കാറ്റ് അവർക്കു വിലങ്ങു തടിയായി.
## മരണം
തിരികെ ക്യാംപ് ഫോറിലെത്തിയ മറ്റു സംഘാംഗങ്ങൾ കാണാതായവർക്കു വേണ്ടി പിറ്റേ ദിവസം തിരച്ചിൽ നടത്തി. തീരെ അവശയായ നിലയിലാണ് യാസുകോവിനെ സംഘാംഗങ്ങൾ കണ്ടെത്തിയത്. അവരുടെ കയ്യിലുള്ള ഓക്സിജൻ കൊണ്ട് യാസുകയേ തിരികെ ക്യാംപിലെത്തിക്കാനാവുമായിരുന്നില്ല. യാസുകോയെ അവിടെ തന്നെ ഉപേക്ഷിക്കാനല്ലാതെ മറ്റു മാർഗ്ഗങ്ങളൊന്നും തന്നെ ഉണ്ടായിരുന്നില്ല. 1996 മേയ് പതിനൊന്നാം തീയതി, പർവ്വതത്തിലനുഭവപ്പെട്ട മോശം കാലാവസ്ഥകൊണ്ടുണ്ടായ അസുഖത്താൽ യാസുകോ നമ്പ മരണമടഞ്ഞു.

## അവലംബം
*
*

## പുറത്തേക്കുള്ള കണ്ണികൾ
* ജീവചരിത്രം 
* യാസുകോ നമ്പ 
* ഇൻ ടു തിൻ എയർ:ഡെത്ത് ഓൺ എവറസ്റ്റ്(1997)
* എവറസ്റ്റ്(2015) 

വർഗ്ഗം:പർവ്വതാരോഹകർ
വർഗ്ഗം:1949-ൽ ജനിച്ചവർ
വർഗ്ഗം:ഫെബ്രുവരി 2-ന് ജനിച്ചവർ
വർഗ്ഗം:മേയ് 11-ന് മരിച്ചവർ
വർഗ്ഗം:1996-ൽ മരിച്ചവർ
ത്രില്ലർ (ആൽബം)

അമേരിക്കൻ സംഗീതജ്ഞനായ മൈക്കൽ ജാക്സന്റെ ആറാമത്തെ സ്റ്റുഡിയോ ആൽബമാണ് **ത്രില്ലർ**. 1982-ൽ എപ്പിക് റെക്കോർട്സ് വഴിയാണ് ഇത് പുറത്തിറങ്ങിയത്. വലിയ വിജയമായിരുന്ന 1979 ലെ ഓഫ് ദ വാൾ എന്ന ആൽബത്തിന്റെ തുടർച്ചയായിരുന്നു ഈ ആൽബം.

ഈ ആൽബത്തിൽ ഒമ്പത് ട്രാക്കുകൾ ആണുള്ളത്.ഇതിൽ ഏഴെണ്ണം സിംഗിളുകളായി പുറത്തിറങ്ങി. ഇതിൽ നാലെണ്ണത്തിന്റെ രചന നിർവഹിച്ചത് ജാക്സൺ ആയിരുന്നു. ഏഴു സിംഗിളുകളും ബിൽബോട് ഹോട് 100 ലെ ആദ്യ പത്തിൽ ഇടം പിടിക്കുകയും രണ് ണ്ടെണ്ണം ബില്ലി ജീൻ , ബീറ്റ് ഇറ്റ് ഇവ ഒന്നാം സ്ഥാനത്ത് എത്തുകയുo ചെയ്തു.
ത്രില്ലർ ഇപ്പോൾ ഏകദേശo 10 കോടിയോളം കോപ്പികൾ വിറ്റഴിക്കപെട്ടിട്ടുണ്ട്. ഇത് ലോകത്തിലെ  ഏറ്റവും കൂടുതൽ വിറ്റഴിക്കപ്പെട്ട ആൽബം എന്ന നിലയിൽ ഗിന്നസ് ബുക്കിൽ എത്തിയിട്ടുണ്ട്അമേരിക്കയിൽ ഈ ആൽബം 3.3 കോടി കോപ്പികൾ വിറ്റഴിച്ചിട്ടുണ്ട്. ത്രില്ലർ ജാക്സണെ ആൽബം ഓഫ് ദി ഇയർ അടക്കം 8 ഗ്രാമി നേടികൊടുത്തു.ഇത് അദ്ദേഹത്തെ ഒരു വർഷം ഏറ്റവും കൂടുതൽ ഗ്രാമി പുരസ്കാരം നേടുന്ന വ്യക തി എന്ന പേരിൽ ഗിന്നസിൽ ബുക്കിൽ എത്തിച്ചു.

ത്രില്ലർ ആൽബം ജാക്സെനെ എംടിവിയിൽ പ്രത്യക്ഷപെടാൻ അവരമൊരുക്കി.ത്രില്ലറിലെ ബില്ലി ജീൻ എന്ന ഗാനമാണ് എംടിവി യിൽ പ്രക്ഷേണം ചെയ്ത ആദ്യ കറുത്ത വർഗ്ഗക്കാരുടെ ഗാനം. ഇത് പോപ് സംഗീത ലോകത്തെ വർണ്ണവിവേചനം ഇല്ലാതാക്കാനും ആരംഭ ദത്തിലായിരുന്ന എംടിവി യുടെ ഇന്നത്തെ വളർച്ചയെയും വളരെയധികം സഹായിച്ചു.കൂടാതെ ഇത് പ്രിൻസിനെ പോലുള്ള കറുത്തവർഗ്ഗക്കാരായി സംഗീതജ്ഞരുടെ വളർച്ചയെ വളരെ സഹായിച്ചിട്ടുണ്ട് .ഇതിന്റെ തുടർച്ചയായി അന്നത്തെ അമേരിക്കൻ പ്രസിഡണ്ടായിരുന്ന റൊണാൾഡ് റീഗൻ ജാക്സണെ വൈറ്റ് ഹൗസിലേക്ക് ക്ഷണിക്കുകയും അനുമോദിക്കുകയുമുണ്ടയി.

## അവലംബം

വർഗ്ഗം:സംഗീത ആൽബങ്ങൾ
വർഗ്ഗം:മൈക്കൽ ജാക്സൺ
ഉസ്താദ് അഹ്മദ് ലാഹോരി

ചക്രവർത്തി ഷാജഹാൻറെ കൊട്ടാരത്തിലെ വാസ്തു ശില്പിയായിരുന്നു **ഉസ്താദ് അഹ്മദ് ലാഹോരി.  Ustad Ahmad Lahauri** (Persian&#x3A; استاد احمد لاهوری&#x200E;&#x200E;) . 1632 നും 1648 നും ഇടയിൽ നിർമ്മിക്കപ്പെട്ട ലോകാത്ഭുതങ്ങളിലൊന്നായ ആഗ്രയിലെ താജ് മഹലിൻറെ പ്രധാന വാസ്തുശില്പി ഉസ്താദ് അഹ്മദ് ലാഹോരിയായിരുന്നു. 

## ജീവിതം
thumb|താജ്മഹലിൻറെ പ്രിൻസിപ്പൾ ആർക്കിടെക്റ്റ് ഉസ്താദ് അഹ്മദ് ലാഹോരിയാണെന്ന് വിശ്വസിക്കുന്നു.
ഉസ്താദ് അഹ്മദ് ലാഹോരിയുടെ പുത്രനായ ലുത്ഫുല്ല മുഹൻദിസ് രണ്ട് ശില്പികളെ അദ്ദേഹത്തിൻറെ കൃതിയിൽ പരാമർശിക്കുന്നുണ്ട്. അതിലൊന്ന് ഉസ്താദ് അഹ്മദ് ലാഹോരിയും മറ്റൊന്നു് മീർ അബ്ദുൽ കരീമുമാണ്. ഉസ്താദ് അഹ്മദ് ലാഹോരിയായിരുന്നു ചെങ്കോട്ടക്ക് തറക്കല്ലിട്ടത്. (നിർമ്മിച്ചത് 1638 നും 1648 നുമിടയിൽ).മീർ അബ്ദുൽ കരീം മുൻ ചക്രവർത്തിയായ ജഹാംഗീറിൻറെ 'സ്വന്തം' ശില്പിയായിരുന്നു. ഇവർ രണ്ട് പേരും കൂടാതെ മക്റമത് ഖാൻ എന്ന വ്യക്തിയും ചേർന്നായിരുന്നു താജ്മഹൽ നിർമ്മിച്ചത്.

## ഇതും കാണുക
* ഉസ്താദ് ഈസ

## അവലംബം

വർഗ്ഗം:വാസ്തുശില്പികൾ
വർഗ്ഗം:മുഗൾ വാസ്തുകല
ആദി ശങ്കരാചാര്യ (ചലച്ചിത്രം)

ജി.വി. അയ്യർ സംവിധാനം ചെയ്ത് 1983-ൽ പുറത്തിറങ്ങിയ സംസ്കൃതചലച്ചിത്രമാണ് **ആദി ശങ്കരാചാര്യ** (സംസ്കൃതത്തിൽ : आदिशङ्कराचार्यः). എട്ടാം നൂറ്റാണ്ടിൽ ജീവിച്ചിരുന്ന ഹൈന്ദവ തത്ത്വചിന്തകനും അദ്വൈത സിദ്ധാന്തത്തിന്റെ ഉപജ്ഞാതാവുമായ ശങ്കരാചാര്യരുടെ ജീവിതകഥയെ ആസ്പദമാക്കിയാണ് ചിത്രം നിർമ്മിച്ചിരിക്കുന്നത്. ഇന്ത്യയിലെ ആദ്യത്തെ സംസ്കൃതചലച്ചിത്രവും ഇതു തന്നെയാണ്. 1983-ലെ ദേശീയ ചലച്ചിത്രപുരസ്കാരത്തിൽ മികച്ച ചലച്ചിത്രം, തിരക്കഥ, ഛായാഗ്രഹണം, ശബ്ദലേഖനം എന്നിങ്ങനെ നാല് പുരസ്കാരങ്ങൾ ഈ ചിത്രം നേടിയിരുന്നു.

## അഭിനേതാക്കളും അണിയറ പ്രവർത്തകരും
### അഭിനേതാക്കൾ

* സർവദമൻ ഡി. ബാനർജി - ആദിശങ്കരൻ (ശങ്കരാചാര്യർ)
* ശ്രീനിവാസ പ്രഭു - Prajnaana.
* ടി.എസ്. നാഗഭരണ - മൃത്യു
* ഭരത് ഭൂഷൺ - ശിവഗുരു
* മഞ്ജുനാഥ് ഭട്ട് - പത്മപാദ
* ഗോപാൽ - തോടക
* വി.ആർ.കെ.പ്രസാദ് - Hasthamalaka.
* എം.വി. നാരായണ റാവു - സുരേശ്വര
* ഗോപിനാഥ് ദാസ് - ഗോവിന്ദ ഭാഗവതപാദർ
* എൽ. വി. ശാരദാ റാവു - ആര്യമ്പ
* ലീലാ നാരായണ റാവു - ഉഭയ ഭാരതി.
* ശ്രീപതി ബല്ലാൽ - Kumarila Bhatta.
*ജി.വി. അയ്യർ  - വേദവ്യാസൻ.
* ഗോപി - ശങ്കരാചാര്യരുടെ ചെറുപ്പകാലം
* രാധാകൃഷ്ണ - ശങ്കരാചാര്യരുടെ ബാല്യകാലം
* രഘു അയ്യർ - young Pranjana.
* വിജയ് ഭരൻ - മൃത്യുവിന്റെ ചെറുപ്പകാലം
* ജി.വി. ശിവാനന്ദ് - ഗുരു
* ഗോപാലകൃഷ്ണ - നമ്പൂതിരി
* മല്ലേഷ് - കാപാലിക
* Murgod - ചണ്ഡാലൻ
* ബാലസുബ്രഹ്മണ്യ - ധനികൻ
* മനോഹർ - മാമ
* ജി.എസ്. നടരാജ് - വിഷ്ണു
* അജയ് -  സത്യകാമ
* പുരുഷോത്തമ - ബുദ്ധഭിക്ഷു
* ബാലു - Chiushka.
* ഗിരീഷ് - വിദ്യാനന്ദ
* വീണ കമൽ - Jabali.
* ഗായത്രി -  Amalaka Lady.

### അണിയറയിൽ പ്രവർത്തിച്ചവർ
* **നിർമ്മാണം** - ജി.വി. അയ്യർ.
* **സംവിധാനം** - ജി.വി. അയ്യർ.
* **സംഗീത സംവിധാനം** - ഡോ. എം. ബാലമുരളി കൃഷ്ണ.
* **കലാസംവിധാനം** - പി. കൃഷ്ണമൂർത്തി.
* **പശ്ചാത്തലസംഗീതം** -  ബി.വി. കാരന്ത്.
* **തിരക്കഥ** - ജി.വി. അയ്യർ.
* **സംഭാഷണം** - ബാനർജി ഗോവിന്ദാചാര്യ.
* **സ്ക്രിപ്റ്റ് (സംസ്കൃത തർജ്ജമ)** - എൻ. രംഗനാഥ ശർമ്മ.
* **ഫിലിം അഡ്വൈസർ** - ടി.എം.പി. മഹാദേവൻ.
* **പ്രൊഡക്ഷൻ ഇൻ ചാർജ്** - കെ.വി. സുന്ദരാമ്പൈ

## പുരസ്കാരങ്ങൾ
* 1983 - ദേശീയ ചലച്ചിത്രപുരസ്കാരം
** മികച്ച ചലച്ചിത്രം: ജി.വി. അയ്യർ
** മികച്ച തിരക്കഥ: ജി.വി. അയ്യർ
** മികച്ച ഛായാഗ്രഹണം (കളർ): മധു അമ്പാട്ട്
**മികച്ച ശബ്ദലേഖനം: എസ്.പി. രാമനാഥൻ

## അവലംബം

## പുറംകണ്ണികൾ
*

വർഗ്ഗം:സംസ്കൃതചലച്ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വർഗ്ഗം:1983-ൽ പുറത്തിറങ്ങിയ ചലച്ചിത്രങ്ങൾ
ആലപ്പി ഷെരീഫ്

**ആലപ്പി ഷെരീഫ്** (ജനനം-1940 -മരണം-2015 ഡിസംബർ 2) മലയാള ചലച്ചിത്ര മേഖലയിലെ സംവിധാകനും, തിരക്കഥാകൃത്തുമായിരുന്നു. മലയാള സിനിമ ചരിത്രത്തിലെ ശ്രദ്ധേയനായ തിരക്കഥാകൃത്തുക്കളിലൊരായ ഷെരീഫ് അവളുടെ രാവുകൾ, ഈറ്റ, ഉത്സവം, അലാവുദ്ദീനും അത്ഭുതവിളക്കും തുടങ്ങി എഴുപതോളം ചിത്രങ്ങളോടൊപ്പം പ്രവർത്തിച്ചു. അമ്പതോളം ചിത്രങ്ങൾക്ക് സംഭാഷണമൊരുക്കിയ ആലപ്പി ഷെരീഫ് മുപ്പതോളം ചിത്രങ്ങൾക്ക് തിരക്കഥയെഴുതി. 

## ജീവിതരേഖ
ആലപ്പുഴ കൊപ്രാക്കട തറവാട്ടിൽ ഹമീദ് ബാബയുടെയും രഹ്മ ബീവിയുടെയും മകനായി 1940ലായിരുന്നു ജനനം. ആലപ്പുഴ മുഹമ്മദീൻ സ്കൂളിൽ നിന്നായിരുന്നു വിദ്യാഭ്യാസം. ചെറുകഥാകൃത്തായാണ് തുടക്കം.മുക്കുമാലയായിരുന്നു പ്രസിദ്ധീകരിച്ച ആദ്യ കഥ. ഐ വി ശശിയുടെ മോഹൻലാൽ ചിത്രമായ അനുരാഗിയാണ് കഥയും സംഭാഷണവുമെഴുതിയ അവസാന ചിത്രം. തിരക്കഥ ഒരുക്കിയ അവസാന ചിത്രം സ്വന്തം മാളവികയും. മുപ്പതിലേറെ ചിത്രങ്ങൾക്ക് തിരക്കഥ ഒരുക്കിയിട്ടുണ്ട്. 1971 മുതൽ 2003 വരെയുള്ള കാലയളവിൽ നിരവധി സിനിമകൾക്ക് കഥയും തിരക്കഥയും സംഭാഷണവും ഒരുക്കിയിട്ടുണ്ട്. മൂന്നു സിനിമകളും സംവിധാനം ചെയ്തു. 1971ൽ പുറത്തിറങ്ങിയ പ്രതിധ്വനിയെന്ന ചിത്രത്തിന് കഥയും തിരക്കഥയുമൊരുക്കിയാണ് തുടക്കം. 72ൽ എ.ബി. രാജ് സംവിധാനം ചെയ്ത കളിപ്പാവയ്ക്ക് തിരക്കഥ എഴുതി. ഐ വി ശശിക്കുവേണ്ടിയാണ് ഏറ്റവും കൂടുതൽ തിരക്കഥകൾ ഒരുക്കിയത്. ഐ വി ശശിയുടെ ആദ്യചിത്രമായ ഉൽസവത്തിന്റെ തിരക്കഥ രചിച്ചതും ശരീഫായിരുന്നു. ഐ വി ശശിയുടെ മോഹൻലാൽ ചിത്രമായ അനുരാഗിയാണ് കഥയും സംഭാഷണവുമെഴുതിയ അവസാന ചിത്രം. തിരക്കഥ ഒരുക്കിയ അവസാന ചിത്രം സ്വന്തം മാളവികയും.

ഭാര്യ: നസീമ. മക്കൾ: ഷഫീസ്, ഷിഹാസ്, ഷർന. മരുമക്കൾ: ഷബ്‌നം, ഷാമില, ഷഹ്നാസ് (ദുബൈ). സഹോദരങ്ങൾ: ഷംസുബീവി, ബഷീർ, ഖമറുന്നിസ, നസീമ, കലാം, തങ്കമ്മ. 

## അനുസ്മരണം
സംവിധായകന്റെയോ നിർമാതാവിന്റെയോ താൽപര്യങ്ങൾക്കനുസരിച്ച് കഥാപാത്രങ്ങളെ സൃഷ്ടിക്കാൻ കൂട്ടാക്കാത്ത കഥാകാരനായിരുന്നു ഇദ്ദേഹം. തന്റെ വിചാര വികാരങ്ങൾക്ക് അനുസരിച്ച് മാത്രം കഥയെഴുതുമ്പോൾ കഥാപാത്രങ്ങൾ ആ കഥയ്ക്കൊപ്പം സഞ്ചരിക്കുകയായിരുന്നു ആലപ്പി ഷെറീഫിന്റെ സിനിമകളിൽ. കാലഘട്ടങ്ങൾക്കിടയിലൂടെയുള്ള മറ്റൊരു കാലഘട്ട നിർമിതിയുടെ ഉപജ്ഞാതാവ് എന്ന നിലയിൽ ഷെരീഫിെൻറ സാന്നിദ്ധ്യം ശ്രദ്ധേയമായിരുന്നുവെന്നും അക്കാലത്തെ 'ന്യൂ ജനറേഷൻ' സിനിമയുടെ പിന്നണിയിൽ ഷെരീഫ് ആയിരുന്നുവെന്നും സംവിധാകൻ ഫാസിൽ പറയുന്നു.
## തിരക്കഥയൊരുക്കിയ ചിത്രങ്ങള്ളിൽ ചിലത്
പൂർണ്ണമായ പട്ടിക ലഭ്യമാണ്.
* പ്രതിധ്വനി - 1971 
* കളിപ്പാവ - 1972 
* കവിത - 1973 
* അലകൾ - 1974 
* നാത്തൂൻ - 1974 
* നിറമാല - 1975 
* ഉത്സവം - 1975 
* മത്സരം - 1975 
* ആലിംഗനം - 1976 
* അഭിനന്ദനം - 1976 
* അയൽക്കാരി - 1976 
* അനുഭവം - 1976 
* ഇന്നലെ ഇന്ന് - 1977 
* അകലെ ആകാശം - 1977 
* ആനന്ദം പരമാനന്ദം - 1977 

## സംവിധാനം ചെയ്ത ചിത്രങ്ങൾ
* ആരോഹണം (1980), 
* അസ്തമിക്കാത്ത പകലുകൾ (1981), 
* നസീമ (1983)
## ചിത്രങ്ങൾ
ചിത്രങ്ങളെ സംബന്ധിച്ച അപൂർണ്ണമായ പട്ടിക താഴെ കൊടുക്കുന്നു.

## പുറംകണ്ണികൾ
* ജീവിതം രാവുകൾ -ജി ജ്യോതിലാൽ ഷെരീഫുമായി നടത്തിയ അഭിമുഖം  
## അവലംബം

വർഗ്ഗം:തിരക്കഥാകൃത്തുകൾ
വർഗ്ഗം:ചലച്ചിത്രസംവിധായകർ
ഭഗവദ് ഗീത (ചലച്ചിത്രം)

ജി.വി. അയ്യർ സംവിധാനം ചെയ്ത് 1993-ൽ പുറത്തിറങ്ങിയ സംസ്കൃതചലച്ചിത്രമാണ് **ഭഗവദ് ഗീത** അഥവാ **ഭഗവദ് ഗീത: സോങ് ഓഫ് ദെ ലോഡ്**. മഹാഭാരതത്തിലെ ഒരു പ്രധാന ഭാഗമായ ഭഗവദ് ഗീതയെ ആസ്പദമാക്കി ടി. സുബ്ബരാമി റെഡ്ഡി നിർമ്മിച്ച ചിത്രമാണിത്. മലയാളിയായ മധു അമ്പാട്ടാണ് ചിത്രത്തിന്റെ ഛായാഗ്രഹണം നിർവ്വഹിച്ചിരിക്കുന്നത്. ഇന്ത്യയിലെ ആദ്യത്തെ സംസ്കൃതചലച്ചിത്രമായ  ആദി ശങ്കരാചാര്യ (1983)ക്കു ശേഷം പുറത്തിറങ്ങിയ സംസ്കൃതചലച്ചിത്രമാണിത്. 1993-ലെ മികച്ച ചലച്ചിത്രത്തിനുള്ള ദേശീയപുരസ്കാരം നേടിയിരുന്നു. ഹൈദരാബാദിലെ ആന്ധ്രാപ്രദേശ് ഫിലിം ചേംബർ ഓഫ് കൊമേഴ്സിലും ഇന്റർനാഷണൽ ഫിലിം ഫെസ്റ്റിവൽ ഓഫ് ഇന്ത്യയിലും ഈ ചിത്രം പ്രദർശിപ്പിച്ചിരുന്നു.

## അഭിനേതാക്കൾ
* നീന ഗുപ്ത - ദ്രൗപദി
* ഗോപി മനോഹർ
* ജി.വി. രാഘവേന്ദ്ര
* ഗോവിന്ദ റാവു

## അണിയറ പ്രവർത്തകർ
* **സംവിധാനം** - ജി.വി. അയ്യർ.
* **നിർമ്മാണം** - ടി. സുബ്ബരാമി റെഡ്ഡി 
* **രചന** - ഗോവിന്ദാചാര്യ ബാനർജി, ജി.വി. അയ്യർ, വേദവ്യാസൻ (മൂലകൃതിയുടെ രചയിതാവ്)
* **എഡിറ്റിംഗ്** - നഞ്ചുണ്ട സ്വാമി
* **ഛായാഗ്രഹണം** - മധു അമ്പാട്ട്
* **സംഗീതം** - ഡോ. മംഗലംപള്ളി ബാലമുരളികൃഷ്ണ

## പുരസ്കാരങ്ങൾ
* 1993-ലെ 40-ആമത് ദേശീയ ചലച്ചിത്രപുരസ്കാരം 
** മികച്ച ചലച്ചിത്രം

## അവലംബം

## പുറംകണ്ണികൾ
*

വർഗ്ഗം:സംസ്കൃതചലച്ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വർഗ്ഗം:1993-ൽ പുറത്തിറങ്ങിയ ചലച്ചിത്രങ്ങൾ
ഇഫിഗേനിയ

ഗ്രീക്ക് ഇതിഹാസത്തിലെ ഒരു കഥാപാത്രമാണ് **ഇഫിഗേനിയ**(/ɪfɨdʒɨˈnaɪ.ə/; Ancient Greek: Ἰφιγένεια, Iphigeneia). മൈസീനിയയിലെ രാജാവായ അഗമെ‌മ്‌നണിന്റേയും ക്ലൈറ്റമ്നെസ്റ്റ്രയുടേയും പുത്രി. ഹോമറിന്റെ ഇതിഹാസത്തിൽ ഇഫിഗേനിയയെക്കുറിച്ച് കൂടുതലായി പ്രതിപാദിക്കുന്നില്ലങ്കിലും ഈസ്ഖിലസിന്റെ ആഗമെമ്നോൺ, സോഫോക്ലീസിന്റെ ഇലക്ട്ര, യൂറിപ്പിഡീസിന്റെ ഇഫിഗേനിയ അറ്റ് ഔലിസ് തുടങ്ങിയ കൃതികളിൽ ധാരാളമായി കടന്നു വരുന്നുണ്ട്.

## മിത്തോളജി
ട്രോയ് ആക്രമണത്തിനായി പുറപ്പെട്ട ആഗമെമ്നോണിന്റെ കപ്പൽപടക്ക് ഔലിസ്സിൽ വെച്ച് തടസ്സം നേരിട്ടു. അവർക്ക് നേരിടേണ്ടി വന്ന പ്രതികൂലാവസ്ഥക്ക് പരിഹാരമായി ആർത്തമിസ് ദേവിയെ പ്രീതിപ്പെടുത്താൻ ഇഫിഗേനിയയെ ബലി അർപ്പിക്കാനായി നിർദ്ദേശം വന്നു. കാൽക്കസ് എന്ന പ്രവാചനാണ് ഇതിനു നിർദ്ദേശം നൽകിയത്. എന്നാൽ ആഗമെമ്നോൺ ആദ്യം ഇത് നിരസിച്ചെങ്കിലും പടയാളികളുടെ നിർബന്ധത്തിനു വഴങ്ങി അദ്ദേഹം അതിനു തയ്യാറായി. ഈ സമയം മൈസീനിയയിൽ ആയിരുന്ന ഇഫിഗേനിയയെ ക്ലൈറ്റമ്നെസ്ട്രയോടൊത്ത് ഔലിസ്സിൽ എത്തിച്ചു. അക്കിലിസുമായി ഇഫിഗേനിയയുടെ വിവാഹം നിശ്ചയിച്ചിരിക്കുന്നു, അതിനായാണ് ഔലിസ്സിലേക്ക് കൊണ്ട് പോകുന്നത് എന്ന വ്യാജേനയാണ് അവരെ ഔലിസ്സിൽ എത്തിക്കുന്നത്. ക്ലൈറ്റമ്നെസ്ട്ര ആദ്യം ഇതിനു വിസമ്മതിച്ചെങ്കിലും അവരും പിന്നീട് നിർബന്ധത്തിനു വഴങ്ങി. ഔലിസ്സിൽ വെച്ച് കല്യാണപ്പെണ്ണിന്റെ വേഷഭൂഷകളോടുകൂടിയാണ് ഇഫ്ഫിഗേനിയയെ ബലിത്തറയിലേക്ക് ആനയിച്ചത്. കൊല്ലപ്പെടുന്നത് വരേയും ഇഫിഗേനിയയും ക്ലൈറ്റമ്നെസ്ട്രയും അറിഞ്ഞിരുന്നില്ല തന്നെ ബലിനൽകാനാണ് ഔലിസ്സിൽ കൊണ്ട് വന്നത് എന്ന്. ഔലിസ്സിൽ വെച്ച് തന്റെ സഹോദരനായ ഒറേസ്റ്റസിന്റെ കൂടെ റ്റൗരിസ്സിലേക്ക് ഇഫിഗേനിയ രക്ഷപ്പെട്ടു എന്ന് കഥയുടെ മറ്റ് ഭാഷ്യങ്ങളിൽ കാണാം. യൂറിപ്പഡീസിന്റെ നാടകമായ ഇഫിഗേനിയ അറ്റ് ഔലിസ്സിൽ ഇഫിഗേനിയ ആർത്തമിസിന്റെ ദേവാലയത്തിലെ പൂജാരിണി ആയിരുന്നു എന്നാണ് പറയുന്നത്.

## പ്രതിപാദനങ്ങൾ
#യൂറിപ്പഡിസ്സിന്റെ കാവ്യം: http://www.ancient-literature.com/greece_euripides_iphigenia_tauris.html
#യൂറിപ്പഡിസ്സിന്റെ കാവ്യം: http://www.ancient-literature.com/greece_euripides_iphigenia_aulis.html 
#http://www.poetryintranslation.com/PITBR/Greek/IphigeneiaTauris.htm
#ഇഫിഗേനിയ ചലചിത്രം: http://www.imdb.com/title/tt0076208/
#ചലചിത്രം: http://www.imdb.com/title/tt0055950/?ref_=tt_rec_tti
#ചലചിത്രം: http://www.imdb.com/title/tt0067881/?ref_=tt_rec_tti
#https://www.youtube.com/watch?v=uvydWA_cWqM
## അവലംബം

വർഗ്ഗം:ഗ്രീക്ക് ഇതിഹാസ കഥാപാത്രങ്ങൾ
വർഗ്ഗം:ഗ്രീക്ക് പുരാണകഥാപാത്രങ്ങൾ
വർഗ്ഗം:ഗ്രീക്ക് പുരാണം
കണ്ടർ മേനോൻ

പന്ത്രണ്ടു വർഷത്തിലൊരിക്കൽ നടന്നിരുന്ന മാമാങ്കവുമായി ബന്ധപ്പെട്ട ചാവേറുകളിൽ പ്രാധാനിയായിരുന്നു **കണ്ടർ മേനോൻ**. 1683 ലെ മാമാങ്കത്തിൽ ചാവേറായി വന്നു കൊല്ലപ്പെട്ട  കണ്ടർമേനോൻ വള്ളുവനാട്ടിലെ പ്രമാണിമാരായിരുന്ന ചെറുകര പിഷാരടിയുടെ കണക്കെഴുത്തുകാരുടെ കുടുംബമായ വട്ടമണ്ണയിലാണ്  ജനിച്ചത്. ഇദ്ദേഹത്തിന്റെ മകനായ ഇത്താപ്പുവും (16 വയസ്) ചില മരുമക്കളും മാമാങ്കത്തിൽ പങ്കെടുത്ത് കൊല്ലപ്പെട്ടു. ചാവേർപ്പടയാളികളിൽ പ്രമുഖസ്ഥാനം കണ്ടർമേനോനു നൽകപ്പെട്ടിട്ടുണ്ട്.ലഭ്യമായ ചാവേർപ്പാട്ടുകളായ ചങ്ങഴി നമ്പ്യാർപാട്ടും,കണ്ടർമേനോൻപാട്ടും മാമാങ്കത്തിലെ ചാവേറുകളുടെ ഒരുക്കങ്ങളെക്കുറിച്ചും ചടങ്ങുകളെക്കുറിച്ചും പ്രതിപാദിയ്ക്കുന്നു.
## മാമാങ്കത്തിലെ മരണം
കൊല്ല വർഷം 1683-ൽ നടന്ന മാമങ്കത്തിൽ തിരുന്നാവായയ്ക്ക് പോയി സാമൂതിരിയുടെ ഭടന്മാരോട് പൊരുതി വീര സ്വർഗംപ്രാഭിച്ച വട്ടോണ്ണേവീട്ടിലെ കണ്ടർ മേനോന്റെയും അദ്ദേഹത്തിന്റെ മകൻ ഇത്താപ്പുവിബിന്റെയും വീര ചരിത്രം കണ്ടർ മേനോൻ പാട്ടുകളിൽ വിവരിക്കുന്നുണ്ട്. മാമാങ്കദിവസം മഗം നാളിൽ നിലപാട് തറയിൽ എത്തിയ കണ്ടർ മേനോനും ഇത്താപ്പുവും ധീരതയോടെ സാമൂതിരി സേനയിലെ പലരെയും വദിച്ചു മുന്നേറി നിലപാട് തറ വരെ എത്തി. സാമൂതിരിയുടെ അടുത്ത് എത്തിയത് കണ്ട മാടപ്പുറത്ത് ഉണ്ണിരാമൻ എന്ന സാമൂതിരിയുടെ ഭടൻ ഇത്താപ്പുവിനെ വാൾ കൊണ്ടു വെട്ടിക്കൊന്നു. ഉടനേ കണ്ടർ മേനോൻ കൂട്ടത്തിൽ ചാടി ചെറായി പണിക്കരുടെ മുന്നിൽ നിന്ന നമ്പിയോളി വൈദ്യരെ വെട്ടി മാറ്റി കൊണ്ട് ചെറായി പണിക്കർ എന്ന സാമൂതിരിയുടെ പ്രധാന പഠനായകനുമായി ഏറ്റു മുട്ടി. പല തവണ പയറ്റി തെളിഞ്ഞ ചെറായി പണിക്കർക്ക്‌ മേനോനുമായി ഉണ്ടായ പയറ്റ് കുറച്ചു കഠിനമായിരുന്നു. കണ്ടർ മേനോന്റെ മുൻപിൽ പണിക്കരുടെ സകല അടവും നിഷ്പ്രഭമാവുകയും അദ്ദേഹത്തിന്റെ കൈ തളരുകയും, കുഴയാനും തുടങ്ങി. അപ്പോളാണ് പണിക്കർ ഒരു കാര്യം ചെയ്തത്. അത് മേനോന്റെ തുടയിൽ അഞ്ഞു വെട്ടുകയായിരുന്നു, ഇതോടെ കണ്ടർ മേനോൻ തറയിൽ വെട്ടു കൊണ്ട് മുട്ടുകുത്തി വീണു. വീണു മരണമടയാൻ കിടന്ന മേനോൻ പണിക്കരുടെ നാബി നോക്കി ഒരു ചവിട്ട് കൊടുത്തു മരിക്കും മുൻപ് പണിക്കരെയും കൊന്നു.

## അവലംബം

വർഗ്ഗം:കേരളചരിത്രം
ബ്രയിൻ മാപ്പിങ്

മനുഷ്യന്റെയോ, മറ്റേതെങ്കിലും ജീവികളുടെയോ മസ്തിഷ്കത്തിന്റെ ജൈവ സവിശേഷതകളും സ്വഭാവങ്ങളും അളവുകളും സ്ഥലീയമായി അടയാളപ്പെടുത്തി മാപ്പുകളാക്കി മാറ്റുന്നതിനുള്ള ഒരു കൂട്ടം ന്യൂറോസയൻസ് സങ്കേതിക വിദ്യകളെയാണ് **ബ്രെയിൻ മാപ്പിംഗ്** എന്നു വിളിക്കുന്നത്.
## അവലംബം

വർഗ്ഗം:നാഡീ വ്യൂഹം
സ‌അദു ബ്ൻ അബീ വഖാസ്

മക്കയിൽ ഖുറൈശി ഗോത്രത്തിൽ (ബനൂസഹ്റ) ജനിച്ച സഅദ് ബിൻ അബീ വഖാസിന്റെ ()‎ വിളിപ്പേര് അബൂ ഇസ്ഹാഖ് എന്നായിരുന്നു. പിതാവ്: മാലിക് ഇബ്നു ഉഹൈബ്. ഖലീഫാ ഉമറിന്റെ ഭരണകാലത്ത് സൈന്യാധിപനായിരുന്നു. മുഹമ്മദ് നബിയുടെ അമ്മാവനായിരുന്ന ഇദ്ദേഹം 17-ആം വയസ്സിലാണു ഇസ്ലാം സ്വീകരിച്ചത്. നബി(സ) സ്വർഗ്ഗം വാഗ്ദാനം ചെയ്തതായി പറയുന്ന 10 സഹാബികളിൽ ഒരാൾ സഅദ് ബിൻ അബീവഖാസ് ആണ്.

## അവലംബം

വർഗ്ഗം:595-ൽ ജനിച്ചവർ
വർഗ്ഗം:664-ൽ മരിച്ചവർ
വർഗ്ഗം:ചൈനയിലെ ഇസ്ലാം
വർഗ്ഗം:ഇസ്ലാം ഏഷ്യയിൽ
ബംഗ്ലാദേശിലെ മഹാനഗരങ്ങളുടെയും പട്ടണങ്ങളുടെയും പട്ടിക

ബംഗ്ലാദേശിലെ പ്രധാന നഗരങ്ങളുടെയും പട്ടണങ്ങളുടെയും പട്ടിക താഴെക്കൊടുക്കുന്നു: 
## മെട്രോപോലിറ്റൻ നഗരങ്ങൾ
*ധാക്ക
*ചിറ്റഗോങ്
*ഖുൽന
*രാജ്ഷാഹി
*ബാരിസാൽ
*സിൽഹെറ്റ്
*റങ്പൂർ
*കോമില്ല
*ഗാസിപൂർ
*നാരായൺഗഞ്ച്

## അവലംബം

വർഗ്ഗം:ബംഗ്ലാദേശിലെ പട്ടണങ്ങൾ
വർഗ്ഗം:പട്ടികകൾ രാജ്യം തിരിച്ച്
ക്രൗൺ പ്ലാസ ചെന്നൈ അഡയാർ പാർക്ക്

തമിഴ്നാടിൻറെ തലസ്ഥാനമായ ചെന്നൈയിലെ ടിടികെ റോഡിൽ സ്ഥിതിചെയ്യുന്ന ഫൈവ് സ്റ്റാർ ഹോട്ടലാണ്, മുൻപ് ഷെരാടോൺ പാർക്ക്‌ ഹോട്ടൽ ആൻഡ്‌ ടവർസ് എന്ന പേരിൽ അറിയപ്പെട്ടിരുന്ന ക്രൗൺ പ്ലാസ ചെന്നൈ അഡയാർ പാർക്ക്‌ ഹോട്ടൽ.

## ചരിത്രം

**ക്രൗൺ പ്ലാസ** ചെന്നൈ അഡയാർ ഹോട്ടൽ (മുൻപ് ഷെരാടോൺ പാർക്ക്‌ ഹോട്ടൽ) പണിതത് അഡയാർ ഗേറ്റ് ഹോട്ടൽസ്‌ ലിമിറ്റഡ് (എജിഎച്എൽ) ആണ്. അഡയാർ ഗേറ്റ് ഹോട്ടൽസ്‌ ലിമിറ്റഡിനു ഇന്ത്യയിൽ മൂന്ന് ഹോട്ടലുകലാണ് ഉള്ളത്. വിശാഖപട്ടണത്തു 104 മുറികളുള്ള വെൽക്കം ഹോട്ടൽ ഗ്രാൻഡ്‌ ബേ, ഊട്ടിയിൽ 67 മുറികളുള്ള ഫോർച്ച്യൂൺ ഹോട്ടൽ സുള്ളിവാൻ കോർട്ട് എന്നിവയാണ് മറ്റു രണ്ടെണ്ണം.

അഡയാർ പാർക്ക്‌ ഹോട്ടൽ എന്ന പേരിൽ എജിഎച്എൽ പണിത 250 മുറികളുള്ള ഹോട്ടൽ 1985 ഫെബ്രുവരിയിൽ വെൽക്കംഗ്രൂപ്പ് ഹോട്ടൽസ്‌ ഏറ്റടുത്തു. ഇപ്പോഴത്തെ പ്രൊമോട്ടർമാരായ ഗോയൽ കുടുംബം 30 മില്യൺ ഇന്ത്യൻ രൂപയ്ക്കാണ് ഹോട്ടൽ ഏറ്റെടുത്തത്.  അതിനു ശേഷം ഹോട്ടലിൻറെ പേര് ഷെരാടോൺ പാർക്ക്‌ ഹോട്ടൽ ആൻഡ്‌ ടവർസ് എന്നാക്കിമാറ്റി. എജിഎച്എലിൻറെ എല്ലാ ഹോട്ടലുകളും കൈകാര്യം ചെയ്യുന്നത് ഐടിസി ഹോട്ടൽസ്‌ ആണു. 

മെയ്‌ 1, 2015-ൽ ഇൻറർകോണ്ടിനെൻറൽ ഹോട്ടൽ ഗ്രൂപ്പ് ഹോട്ടൽ സ്വന്തമാക്കിയ ശേഷം ക്രൗൺ പ്ലാസ ചെന്നൈ അഡയാർ പാർക്ക്‌ എന്ന് പുനർനാമം ചെയ്തു. 

## ഹോട്ടൽ

ക്രൗൺ പ്ലാസ ചെന്നൈ അഡയാർ ഹോട്ടലിൽ 38 സ്യൂട്ട് മുറികളടക്കം 283 മുറികളുണ്ട്, 5 ഭക്ഷണശാലകളും.  283 മുറികളിൽ 140 മുറികളും ഉള്ളത് ഹോട്ടലിലെ ടവർ വിംഗിലാണ്. 
ഹോട്ടലിൽ 8 മീറ്റിംഗ് വേദികളുണ്ട്. വിരുന്നുകൾ നടത്താനായി 9000 ചതുരശ്ര അടി വിസ്തീർണത്തിൽ 3 ഹാളുകൾ ഉണ്ട്. 20 മുതൽ 30 അതിഥികളെ സ്വീകരിക്കാനുള്ള ചെറിയ ഹാൾ, 20 മുതൽ 50 ആളുകളെ ഉൾക്കൊള്ളുന്ന 3 ബോർഡ്‌ റൂമുകൾ എന്നിവ ഹോട്ടലിൽ ഉണ്ട്.

## സ്ഥാനം

ചെന്നൈയിലെ ടിടികെ റോഡിലാണ് ക്രൗൺ പ്ലാസ ചെന്നൈ അഡയാർ പാർക്ക്‌ ഹോട്ടൽ സ്ഥിതിചെയ്യുന്നത്.

ചെന്നൈ അന്താരാഷ്‌ട്ര എയർപോർട്ടിൽനിന്നും ക്രൗൺ പ്ലാസ ചെന്നൈ അഡയാർ പാർക്ക്‌ ഹോട്ടലിലേക്കുള്ള ദൂരം: ഏകദേശം 12 കിലോമീറ്റർ

ചെന്നൈ സെൻട്രൽ റെയിൽവേ സ്റ്റേഷനിൽനിന്നും ക്രൗൺ പ്ലാസ ചെന്നൈ അഡയാർ പാർക്ക്‌ ഹോട്ടലിലേക്കുള്ള ദൂരം: ഏകദേശം 10 കിലോമീറ്റർ

## സൗകര്യങ്ങൾ

വളരെ മികച്ച സൗകര്യങ്ങൾ ക്രൗൺ പ്ലാസ  ചെന്നൈ അഡയാർ പാർക്ക്‌ ഹോട്ടലിൽ ലഭ്യമാണ്. 

### പ്രാഥമിക സൗകര്യങ്ങൾ:

* വൈഫൈ

* എയർ കണ്ടീഷണർ

* 24 മണിക്കൂർ ചെക്ക്‌ ഇൻ

* ഭക്ഷണശാല

* ബാർ

* കഫെ

* റൂം സേവനം

* ഇന്റർനെറ്റ്‌

* ബിസിനസ്‌ സെൻറെർ

* പൂൾ

* ജിം

### ഭക്ഷണ പാനീയ സൗകര്യങ്ങൾ:

* ബാർ

* ഭക്ഷണശാല

* കോഫീ ഷോപ്പ്

* പൂൾ സ്നാക്ക് ബാർ

### ബിസിനസ്‌ സൗകര്യങ്ങൾ:

* ബിസിനസ്‌ സെൻറെർ

* ഓഡിയോ വിഷ്വൽ സാമഗ്രികൾ

* ഔദ്യോഗിക വിരുന്ന് സൗകര്യം

* എൽസിഡി / പ്രൊജക്ടർ

* മീറ്റിംഗ് സൗകര്യം

* ബോർഡ് റൂം

* കോൺഫറൻസ് ഹാൾ

* മീറ്റിംഗ് റൂം

### വിനോദ സൗകര്യങ്ങൾ:

* കുട്ടികൾക്കുള്ള നീന്തൽക്കുളം

* ജിം

* ബ്യൂട്ടി സലോൺ

* ജകുസ്സി

* മസ്സാജ് സെൻറെർ

### യാത്രാ സൗകര്യങ്ങൾ:

* ട്രാവൽ ഡസ്ക്

* പാർക്കിംഗ്

* സൗജന്യ പാർക്കിംഗ്

* ബസ്‌ പാർക്കിംഗ്

* ഇൻഡോർ പാർക്കിംഗ്

* ഔട്ട്‌ഡോർ പാർക്കിംഗ്

* പോർട്ടർ

### വ്യക്തിപരമായ സൗകര്യങ്ങൾ:

* 24 മണിക്കൂർ ഫ്രന്റ് ഡസ്ക്

* 24 മണിക്കൂർ റൂം സർവീസ്

* ബേബിസിറ്റിംഗ്

* ലോണ്ട്രി

* ഡ്രൈ ക്ലീനിംഗ്

* ബട്ട്ലർ സർവീസ്

## പുറത്തേക്കുള്ള കണ്ണികൾ

* 

* 

* 

## അവലംബം

വർഗ്ഗം:ചെന്നൈയിലെ ഹോട്ടലുകൾ
നരബലി

മിക്കവാറും മതചടങ്ങിന്റെ ഭാഗമായി ഒന്നോ അതിലധികമോ മനുഷ്യരെ കൊലപ്പെടുത്തുന്ന പ്രവൃത്തിയാണ് **നരബലി**. ദേവതാപ്രീതി, ഭൂമിയുടെ ഫലപുഷ്ടി വർധിപ്പിക്കുക, അമാനുഷിക ശക്തികൾ സ്വായത്തമാക്കുക, സ്വർഗലാഭം, രോഗമുക്തി തുടങ്ങി വ്യത്യസ്ത നേട്ടങ്ങൾ ലഭിക്കുമെന്ന വിശ്വാസത്തിലായിരുന്നു നരബലി നടത്തിയിരുന്നത്. ചരിത്രത്തിലുടനീളം ഒട്ടുമിക്ക സംസ്കാരങ്ങളിലും നരബലി നടപ്പുണ്ടായിരുന്നു എന്നു കാണാവുന്നതാണ്. ഇന്നും ഭാരതത്തിന്ററ തെക്കൻ സംസ്ഥാനത്തിൽ നരബലി ചെയ്തുവരുന്നു .

വർഗ്ഗം:അന്ധവിശ്വാസങ്ങൾ
നായർ പട്ടാളം

**നായർ പട്ടാളം** ഇന്ത്യയിലെ തിരുവിതാംകൂർ രാജ്യത്തിൻറെ സൈന്യമായിരുന്നു. ഹൈന്ദവ വിഭാഗത്തിലെ നായന്മാരായിരുന്നു ഈ പടയുടെ അംഗങ്ങൾ. മാർത്താണ്ഡ വർമ്മ (1706–1758) രാജാവിൻറെ  അംഗരക്ഷകരെ തിരുവിതാംകൂർ നായർ പട്ടാളം (ട്രാവൻകൂർ നായർ ആർമി) എന്നാണ് വിളിച്ചിരുന്നത്. തിരുവിതാംകൂർ, കൊച്ചി, സാമൂതിരി തുടങ്ങിയ രാജവംശങ്ങൾക്ക് അവരുടേതായ നായർ പടകൾ ഉണ്ടായിരുന്നു. ടിപ്പുവിനെതിരെ മലബാറിലെ രാജാക്കന്മാർ ശക്തമായ എതിർപ്പുകൾ നടത്തിയത് അവരുടെ നായർ പടയെ ഉപയോഗിച്ചുകൊണ്ടായിരുന്നു. ആദ്യകാലങ്ങളിൽ നായന്മാമാരെ മാത്രമേ ഈ പടയിൽ പ്രവേശിപ്പിച്ചിരുന്നുള്ളൂ. പിന്നീട്, അത് വിപുലീകരിക്കുകയും നിരവധി ഉപ ഘടകങ്ങൾ രൂപീകരിക്കുകയും ചെയ്തു. നായന്മാർ അല്ലാത്തവരുടെ പ്രവേശനത്തെത്തുടർന്നും നായർ പട്ടാളം എന്ന പേര് മാറ്റമില്ലാതെ തുടർന്നു. തിരുവനന്തപുരം ആയിരുന്നു ഇതിൻറെ ആസ്ഥാനം.


## ചരിത്രം

"*ആധുനിക തിരുവിതാംകൂറിൻറെ നിർമ്മാതാവ്*" എന്നറിയപ്പെടുന്ന മാർത്താണ്ഡ വർമ്മയാണ് തിരുവിതാംകൂറിൻറെ സൈന്യത്തെ നവീകരിച്ചത്. കുമാരസ്വാമി പിള്ള ആയിരുന്നു അദ്ദേഹത്തിൻറെ സൈനിക മേധാവി. 1741 ൽ കുളച്ചൽ യുദ്ധത്തിൽ തിരുവിതാംകൂർ സൈന്യം ഡച്ച് സൈന്യത്തെ പരാജയപ്പെടുത്തി ഡച്ച് സൈനിക മേധാവി യൂസ്റ്റാക്കിയുസ് ഡി ലാനോയിയെ പിടികൂടി.തൻറെ സൈന്യത്തിൽ ചേരുകയും ആധുനിക രീതിയിൽ സൈനികരെ പരിശീലിപ്പിക്കുകയും ചെയ്യാമെന്ന വ്യവസ്ഥയിൽ ഡച്ച് സൈനിക മേധാവിയെ വെറുതെ വിടാൻ മാർത്താണ്ഡ  വർമ്മ തിരുമാനിച്ചു. തിരുവിതാംകൂർ സൈന്യം 1818 ൽ തിരുവിതാംകൂർ നായർ ബ്രിഗേഡ് ആയി പുന-സംഘടിപ്പിച്ചു. തിരുവിതാംകൂർ സൈന്യം 1935 മുതൽ ഇന്ത്യൻ സ്റ്റേറ്റ് ഫോഴ്സിന്റെ ഭാഗമായി കണക്കാക്കപ്പെട്ടിരുന്നു. തിരുവിതാംകൂർ രാജ്യത്തെ ഇന്ത്യൻ യൂണിയനുമായി സംയോജിപ്പിച്ചതോടെ നായർ ബ്രിഗേഡ് ഇന്ത്യൻ സൈന്യവുമായി മദ്രാസ് റെജിമെൻറിൻറെ 9 ആം ബറ്റാലിയനായും (ഒന്നാം തിരുവിതാംകൂർ) 1954 ൽ മദ്രാസ് റെജിമെൻറിൻറെ 16 ആം ബറ്റാലിയനായും (രണ്ടാം തിരുവിതാംകൂർ) കൊച്ചി കാലാൾപ്പട (പെരുമ്പടപ്പ് നായർ പട) 17 ആം ബറ്റാലിയനായും  സംയോജിപ്പിക്കപ്പെട്ടു.

## അവലംബം

വർഗ്ഗം:തിരുവിതാംകൂർ
വർഗ്ഗം:ഇന്ത്യയുടെ സൈനികചരിത്രം
രമണ ആത്രേയ

**രമണ ആത്രേയ** ഇന്ത്യയിലെ പ്രധാനപ്പെട്ട പക്ഷിനിരീക്ഷകനും ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് എജ്യൂക്കേഷൻ ആന്റ് റിസർച്ച് എന്ന സ്ഥാപനത്തിൽ പ്രവർത്തിക്കുന്ന ജ്യോതിശാസ്ത്രജ്ഞനും ആകുന്നു. അരുണാചൽ പ്രദേശിലെ ഈഗിൾനെസ്റ്റ് വന്യമൃഗസങ്കേതത്തിലുള്ള പക്ഷിസ്പീഷീസായ ബുഗുൺ ലിയോകിക്ല യെ 2006ൽ അദ്ദേഹം തിരിച്ചറിഞ്ഞു. കഴിഞ്ഞ അര നൂറ്റാണ്ടിനിടയ്ക്കുള്ള ഏറ്റവും പ്രധാന കണ്ടുപിടിത്തമായി ''ബേഡ് ലൈഫ്'' ഇതിനെ കണക്കാക്കിയിരിക്കുന്നു. 2009ലെ രാജസ്ഥാൻ സർക്കാറിന്റെ പക്ഷിശ്രീ അവാർഡ് അദ്ദേഹത്തിനു ലഭിച്ചിട്ടുണ്ട്. 2011 മെയ് മാസത്തിൽ അദ്ദേഹത്തിനു പ്രശസ്തമായ വിറ്റ്ലി അവാർഡും ലഭിച്ചു.
## അവലംബം

വർഗ്ഗം:പക്ഷി നിരീക്ഷകർ
ഫ്രാൻസ്വ ഒലാദ്

ഫ്രാൻസിന്റെ പ്രസിഡണ്ടായിരുന്ന രാഷ്ട്രീയപ്രവർത്തകനാണ് **ഫ്രാൻസ്വ ഒലാദ്**(ഫ്രഞ്ച്: ​[fʁɑ̃swa ɔlɑ̃d]; born 12 August 1954).
## അവലംബം

വർഗ്ഗം:ഫ്രാൻസിന്റെ പ്രസിഡണ്ടുമാർ
വർഗ്ഗം:1954-ൽ ജനിച്ചവർ
ഹബീബ് അലി അൽ ജിഫ്രി

പ്രമുഖ ഇസ്ലാമിക പണ്ഡിതനും, വാഗ്മിയും, ആത്മീയ ആചാര്യനും, പ്രബോധകനുമാണ് ഹബീബ് അലി സൈനുൽ ആബിദീൻ അൽ ജിഫ്‌രി.  1971 ഏപ്രിൽ 16 -ന് സൗദിയിലെ ജിദ്ദയിൽ ഒരു യെമനീ കുടുംബത്തിൽ ജനനം.
യമനിലെ ഹളറമൗത്താണ് കുടുബത്തിന്റെ ജന്മദശം. നബിപരമ്പരയിലെ കഴിവുറ്റ പണ്ഡിതരെയാണ് യമനികൾ പൊതുവിൽ "ഹബീബ്" എന്ന് വിളിക്കുന്നത്.

സൂഫീവര്യനായ ഹബീബ് അബ്ദുൽ ഖാദിർ അസ്സഖാഫിന്റെ ശിക്ഷണത്തിൽ നീണ്ട പത്തു വർഷങ്ങൾ വിദ്യാഭ്യാസ-വൈജ്ഞാനിക പ്രവർത്തനങ്ങളിൽ മുഴുകി. തുടർന്നുള്ള പത്ത് വർഷങ്ങൾ വിഖ്യാത പണ്ഡിതൻ ഹബീബ് ഉമർ ബിൻ ഹഫീസിന് കീഴിൽ പ്രബോധന പ്രവർത്തനങ്ങൾക്കായി ജീവിതം മാറ്റിവെച്ചു. ബൈദ നഗരത്തിലെ ഹബീബ് മുഹമ്മദ് അൾ ഹദാറിനു കീഴിൽ വൈജ്ഞാനിക - പ്രബോധന പരിശീലനം നേടി. തൊണ്ണൂറുകളുടെ മധ്യത്തിൽ യമനിലെ പൗരാണിക നഗരമായ തരീമിൽ ദാറുൽ മുസ്തഫ ഇസ്‌ലാമിക് യൂണിവേഴ്‌സിറ്റി സ്ഥാപിക്കുന്നതിൽ ഹബീബ് ഉമർ ബിൻ ഹഫീളിനൊപ്പം സജീവമായി പ്രവർത്തിച്ചു.

നിലവിൽ യമനിലെ ദാറുൽ മുസ്തഫ യൂണിവേഴ്‌സിറ്റി, ജോർദാനിലെ റോയൽ ആൽ-ബയ്ത് ഇൻസ്റ്റിറ്റിറ്റ്യൂട്ട് ഫോർ ഇസ്‌ലാമിക് തോട്ട് എന്നിവയുടെ അഡൈ്വസറി ബോർഡ് അംഗമാണ്. സയ്യിദ് ഹബീബ് അലി ജിഫ്‌രി. യു.എസ്സിലെ യാൽ സർവ്വകലാശാലയിലെ സെന്റർ ഫോർ ഫെയ്ത്ത് ആന്റ് കൾച്ചർ അടക്കം വിവിധ രാഷ്ട്രങ്ങളിലെ അക്കാദമിക സ്ഥാപനങ്ങളുമായും വിദ്യാഭ്യാസ സംഘടനകളുമായും അടുത്ത ബന്ധമുള്ള ഹബീബ് ജിഫ്‌രിയുടെ പ്രഭാഷണങ്ങൾ ഏറെ ശ്രദ്ധേയമാണ്. അമേരിക്ക, യൂറോപ്പ്, ഏഷ്യ, ആഫ്രിക്ക, മിഡിൽ ഈസ്റ്റ് എന്നിവിടങ്ങളിലായി 34 രാഷ്ട്രങ്ങളിൽ അദ്ദേഹം പ്രബോധന പ്രഭാഷണങ്ങൾ നടത്തിയിട്ടുണ്ട്. അന്താരാഷ്ട്ര മതതാരതമ്യ സമ്മേളനങ്ങൾ, സാംസ്‌കാരിക, വിദ്യാഭ്യാസ, കർമശാസ്ത്ര സെമിനാറുകൾ, അധ്യാത്മിക സമ്മേളനങ്ങൾ തുടങ്ങിയവയിൽ പതിവായി സംബന്ധിക്കുന്ന പണ്ഡിതപ്രതിഭ കൂടിയാണ് യുവപ്രബോധകരുടെ ആവേശമായ ഹബീബ് അലി ജിഫ്‌രി. ജർമനിയിലെ ഈഗൻ ബൈസർ ഫൗണ്ടേഷൻ പുരസ്‌കാരം അടക്കം നിരവധി അവാർഡുകൾ അദ്ദേഹത്തിന് ലഭിച്ചു.

ആധുനിക പ്രസ്ഥാനങ്ങളും ഇസ്‌ലാമും തമ്മിലുള്ള സംവാദങ്ങളിലും സ്ഥിരം ക്ഷണിതാവാണ് ജിഫ്‌രി. ആധുനിക ലോകത്തെ ഇസ്‌ലാമിനെക്കുറിച്ചും മുസ്‌ലിംകളെക്കുറിച്ചും നിരവധി ഗ്രന്ഥങ്ങൾ രചിച്ചു.

## അവലംബം
 

, 

വർഗ്ഗം:ജിഫ്രികൾ
വർഗ്ഗം:ഇസ്ലാമികപണ്ഡിതർ
വർഗ്ഗം:സൂഫികൾ
വർഗ്ഗം:1971-ൽ ജനിച്ചവർ
സി.എഫ്. തോമസ്

കേരള സംസ്ഥാനത്തിലെ മുൻ മന്ത്രിയും ചങ്ങനാശ്ശേരി നിയോജക മണ്ഡലത്തിലെ എം.എൽ.എ. യുമാണ് **സി.എഫ്. തോമസ്** (1939 ജൂലൈ 30 - 2020 സെപ്റ്റംബർ 27). കേരളാ കോൺഗ്രസ്സ് (എം) മുതിർന്ന നേതാവായ ഇദ്ദേഹം ഒമ്പത് തവണ  (1980, 1982, 1987, 1991, 1996, 2001 , 2006, 2011, 2016) തുടർച്ചയായി ചങ്ങനാശ്ശേരി നിയോജകമണ്ഡലത്തിൽ നിന്നും തിരഞ്ഞെടുക്കപ്പെട്ടിട്ടുണ്ട് .  മുഴുവൻ പേര്‌ **ചെന്നിക്കര ഫ്രാൻസിസ് തോമസ്**.സി.ടി. ഫ്രാൻസിസ്, മാതാവ്: അന്നമ്മ ഫ്രാൻസിസ്. 2020 സെപ്റ്റംബർ 27-ന് മരണമടഞ്ഞു. കേരള കോൺഗ്രസിന്റെ സ്ഥാപക നേതാക്കളിൽ ഒരാളാണ് സി.എഫ്. തോമസ്.

## അവലംബം

വർഗ്ഗം:1939-ൽ ജനിച്ചവർ
വർഗ്ഗം:ജൂലൈ 30-ന് ജനിച്ചവർ
വർഗ്ഗം:2020-ൽ മരിച്ചവർ
വർഗ്ഗം:സെപ്റ്റംബർ 27-ന് മരിച്ചവർ
വർഗ്ഗം:കേരള കോൺഗ്രസ് പ്രവർത്തകർ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:പതിനൊന്നാം കേരള നിയമസഭയിലെ മന്ത്രിമാർ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:കേരളത്തിലെ ഗ്രാമവികസന വകുപ്പ് മന്ത്രിമാർ
വർഗ്ഗം:നിയമസഭാംഗമായിരിക്കെ മരണപ്പെട്ടവർ
ബോനിൻ ദ്വീപസമൂഹം

മുപ്പതിലധികം ദ്വീപുകൾ ഉൾപ്പെടുന്ന ജപ്പാനിലെ ഒരു ദ്വീപസമൂഹമാണ് **ബോനിൻ ദ്വീപുകൾ** അഥവാ **ഒഗസവാരാ ദ്വീപുകൾ** എന്ന് അറിയപ്പെടുന്നത്. ജപ്പാനിന്റെ തലസ്ഥാനമായ ടോക്യോയിൽ നിന്നും 1000 കിലൊമീറ്റർ തെക്കായാണ് ഈ ദ്വീപുകൾ സ്ഥിതിച്ചെയ്യുന്നത്. ആൾത്താമസമില്ലാത്തത് എന്ന് അർഥം വരുന്ന ജാപ്പനീസ് വാകായ ബുനിൻ -ഇൽ നിന്നുമാണ് ബോനിൻ എന്ന വാക്ക് ഉണ്ടായത്. എങ്കിലും ഈ സമൂഹത്തിലെ ദ്വീപുകൾ എല്ലാംത്തന്നെ വിജനമല്ല. ചിചി-ജിമ, ഹഹ-ജിമ എന്നീ രണ്ട് ദ്വീപുകളിൽ ജനവാസം ഉണ്ട്.

ഈ ദ്വീപുകളുടെ പാരിസ്ഥിതിക പ്രാധാന്യം കണക്കിലെടുത്ത് 2011-ൽ യുനെസ്കോ ഒഗസവാരാ ദ്വീപുകളെ ലോകപൈതൃകപട്ടികയിൽ ഉൾപ്പെടുത്തിയിരുന്നു.
## അവലംബം

വർഗ്ഗം:ജപ്പാനിലെ ദ്വീപുകൾ
വർഗ്ഗം:ജപ്പാനിലെ ലോകപൈതൃകകേന്ദ്രങ്ങൾ
ബാലരാമപുരം

തിരുവനന്തപുരം ജില്ലയിലെ നെയ്യാറ്റിൻകര താലൂക്കിലെ ഒരു ഗ്രാമപഞ്ചായത്താണ് **ബാലരാമപുരം**. നേമം ബ്ലോക്ക് പഞ്ചായത്തിന്റെ ഭാഗമാണിത്.തിരുവനന്തപുരം ജില്ലയിൽ ചാല കമ്പോളം കഴിഞ്ഞാൽ ഏറ്റവും പ്രധാനപ്പെട്ട കമ്പോളമായി പരിഗണിക്കപ്പെടുന്നത് ബാലരാമപുരത്തെയാണ്. അതിപുരാതന വസ്ത്രനിർമ്മാണചാതുരിയുടെ പാരമ്പര്യം കൊണ്ട് പ്രശസ്തമായ ബാലരാമപുരം സാംസ്കാരിക മികവിന്റെയും,മതസൗഹാർദ്ദത്തിന്റെയും പര്യായമാണ്.തിരുവിതാംകൂർ മഹാരാജാവ് ബാലരാമവർമ്മയുടെ നാമധേയത്തിൽ സ്ഥാപിതമായ ബാലരാമപുരത്തിൻറെ വിസ്തൃതി ഏകദേശം പത്ത് കിലോമീറ്റർ ചുറ്റളവ് ആണ്. വടക്ക് എരുത്താവൂർ മലയും,തെക്ക് കുന്നിൻപ്രദേശങ്ങൾ ചേർന്ന പീഠഭൂമിയും,കിഴക്ക് നെയ്യാറ്റിൻകര നഗരാതിർത്തിയും പടിഞ്ഞാറ് പള്ളിച്ചൽ പഞ്ചായത്തും ആണ് അതിരുകൾ.നൂറ്റാണ്ടുകൾ പഴമയുള്ള ഈ മണ്ണ് ഇന്ന് വികസിക്കാൻ വീർപ്പ്മുട്ടി നിൽക്കുന്ന ഒരു കൊച്ചു നഗരം ആണ്. ഉടയാടകൾ നെയ്യുന്ന നെയ്ത്തുകാരും,മണ്ണിൽ ജീവിതം തളിർപ്പിക്കുന്ന കർഷകരും,കടലിനെ ആശ്രയിക്കുന്ന മത്സ്യത്തൊഴിലാളികളും,പടർന്നുപന്തലിച്ച കച്ചവടക്കാരും,കച്ചവടസൂത്രങ്ങളുമായി മറ്റുനാടുകൾ തേടിപ്പോയ ഇൻസ്റ്റോൾമെന്റ് ക്യാമ്പുകളും,ക്രമേണ വർദ്ധിച്ചുവരുന്ന ഉദ്യോഗസ്ഥരും ആണ് ഈ നാടിൻറെ സാമ്പത്തികഘടനയെ നിയന്ത്രിക്കുന്നത്. അരി,പച്ചക്കറി എന്നിവയുടെ വിലയെ നിയന്ത്രിക്കുന്ന പ്രധാന വിപണിയാണ് ബാലരാമപുരം.ഗൃഹോപകരണങ്ങളുടെ വൈവിധ്യമാർന്ന ശേഖരവും,വിലക്കുറവും ആധുനിക ബാലരമാപുരത്തിന്റെ മാർക്കറ്റിനെ കൂടുതൽ ജനശ്രദ്ധയുള്ളതാക്കുന്നു.
ഗതാഗത സൗകര്യം  ഏറെയുള്ള പ്രദേശമാണ് ബാലരാമപുരം .ദേശീയപാത ഇതുവഴി കടന്നുപോകുന്നു .തിരുവനന്തപുരം ,നാഗർകോവിൽ ,വിഴിഞ്ഞം  ,കാട്ടാക്കട  തുടങ്ങിയ സ്ഥലങ്ങളുമായി നിലവാരമുള്ള  പാതകളാൽ  ഗതാഗത സൗകര്യമുണ്ട് .ബാലരാമപുരം റെയിൽവേ  സ്റ്റേഷൻ   ദേശീയ പാതയിൽ നിന്നും  ഒരു കിലോമീറ്റര്  അകലെയാണ് 
## അവലംബം
ഗ്രിഗറി പോസെൽ

സൈന്ധവ നാഗരിഗതയുമായി ബന്ധപ്പെട്ട ഉത്ഖനനങ്ങളിൽ പങ്കാളിയായിരുന്ന  നരവംശശാസ്ത്രവിഭാഗം അദ്ധ്യാപകനായിരുന്നു **ഗ്രിഗറി പോസെൽ** (ജ: ജൂലൈ 21, 1941 –മ: ഒക്ടോബർr 8, 2011). പെൻസിൽവാനിയ സർവ്വകലാശാലയിലെ പുരാവസ്തുക്കളെ സംബന്ധിച്ച മ്യൂസിയത്തിന്റെ മുഖ്യ ചുമതലക്കാരനുമായിരുന്നു അദ്ദേഹം.
## പ്രധാന ഉത്ഖനനങ്ങൾ
റോജ്ഡി, ബാബർ കോട്ട്, ഓറിയോ- തിമ്പോ (ഗുജറാത്ത്) ഗിലുന്ദ്(രാജസ്ഥാൻ) ബത്ത് (ഒമാൻ- യു. എൻ. പൈതൃകനിർമ്മിതി)
## ഗ്രന്ഥങ്ങൾ
*2002 *The Indus Civilization: A contemporary perspective*. Walnut Creek: Altamira Press.
*1999 *Indus Age: The beginnings*. Philadelphia: University of Pennsylvania Press.
*1996 *Indus Age: The writing system*. Philadelphia: University of Pennsylvania Press
*1993 *Harappan Civilization: A recent perspective*. 2nd revised edition. Delhi: Oxford & IBH and the American Institute of Indian Studies: edited
*1989 *Harappan Civilization and Rojdi*. Delhi: Oxford & IBH and the American Institute of Indian Studies: with M. H. Raval.
*1986 *Kulli: An exploration of ancient civilization in South Asia*. Durham: Carolina Academic Press.
## അവലംബം

വർഗ്ഗം:ചരിത്രകാരന്മാർ
വർഗ്ഗം:നരവംശശാസ്ത്രജ്ഞർ
വർഗ്ഗം:1941-ൽ ജനിച്ചവർ
മാലിന്യ സംസ്ക്കരണം

മനുഷ്യനും പരിസ്ഥിതിക്കും പരമാവധി ഉപദ്രവരഹിതമായി, മാലിന്യങ്ങൾ അഥവാ പാഴ്‌വസ്തുക്കളുടെ ശേഖരണം, വിനിമയം, സംസ്കരണം, മേൽനോട്ടം നടത്തൽ, നീക്കം ചെയ്യൽ പുനഃരുപയോഗം അല്ലെങ്കിൽ നശിപ്പിക്കൽ എന്നിവയും, അവയെ യഥാവിധി കൈകാര്യം ചെയ്യുന്നതും ആണ് പാഴ്വസ്തു കൈകാര്യം അഥവാ **മാലിന്യസംസ്ക്കരണം** (Waste management) എന്നതുകൊണ്ട് അർഥമാക്കുന്നത്.  മനുഷ്യന്റെ പ്രവർത്തനഫലമായി ഉല്പാദിപ്പിക്കപ്പെടുന്ന വസ്തുക്കളുമായി ബന്ധപ്പെട്ടാണ് പാഴ്വസ്തു കൈകാര്യം അല്ലെങ്കിൽ വേയ്സ്റ്റ് മാനേജ്മെന്റ് എന്ന വാക്ക് ഉപയോഗിക്കാറ്. മനുഷ്യന്റെ ആരോഗ്യത്തേയും അവന്റെ പരിസ്ഥിതിയേയും ഇതിന്റെ ആഘാതത്തിൽ നിന്ന് കുറയ്ക്കുക എന്നതും പാഴ്വസ്തു കൈകാര്യത്തിന്റെ ഭാഗമാണ്. കൂടാതെ പാഴ്വസ്തുക്കളിൽ നിന്ന് ഉപയോഗപ്രദമായത് വീണ്ടെടുക്കുക എന്നതും പാഴ്വസ്തു കൈകാര്യം എന്നതിന്റെ കീഴിൽ വരുന്നു. ഖരം, ദ്രാവകം, വാതകം, റേഡിയോ ആക്ടീവ് സംയുകതങ്ങൾ എന്നീ പാഴ്വസ്തുക്കളുടെ വിവിധരീതിയിലുള്ള കൈകാര്യങ്ങൾ ഈ വിഷയത്തിനു കീഴിൽ വരുന്നുണ്ട്.

വർഗ്ഗം:മാനേജ്മെന്റ്

## അവലംബം
ആഗൊറ

ഈജിപ്റ്റിലെ അലക്സാണ്ട്രിയയിൽ ക്രി.വ.350 നും 415 നും ഇടയിൽ ജീവിച്ചിരുന്ന പണ്ഡിതയായ സ്ത്രീയായിരുന്നു. ഹൈപ്പേഷിയ. അവരുടെ ജീവിതം പ്രതിപാദിക്കുന്ന സിനിമയാണ് **ആഗൊറ** എന്നത്. അലെഹാന്ദ്രൊ അമനാബർ എന്ന സ്പാനിഷ് സംവിധായകനാണ് ഈ സിനിമ സംവിധാനം ചെയ്തിരിക്കുന്നത്. റയ്ചൽ വൈസ്, മാക്സ് മിങ്കെല്ല തുടങ്ങിയവർ പ്രധാന കഥാപാത്രങ്ങളെ അവതരിപ്പിച ഈ പടം 2009 ഒൿടോബർ 9 നാണ് പുറത്തിറങ്ങിയത്.

## അവലംബം

വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:ജീവചരിത്രങ്ങളെ അടിസ്ഥാനമാക്കി നിർമ്മിച്ച ചലചിത്രങ്ങൾ
എം.ഒ. ജോസഫ്

ഒരു മലയാളചലച്ചിത്രനിർമ്മാതാവായിരുന്നു **മഞ്ഞിലാസ് ജോസഫ്** എന്ന **എം.ഒ. ജോസഫ്**. (1929 ജനുവരി 15 - 2016 ജനുവരി 8).27 ചിത്രങ്ങൾ നിർമ്മിച്ചിട്ടുണ്ട്..

മഞ്ഞിലാസ് എന്ന ഫിലിം നിർമ്മാണ സ്ഥാപനത്തിന്റെ ഉടമസ്ഥനായ മിസ്റ്റർ എം ഒ ജോസഫ്, ജോസഫ് മഞ്ഞില , മേരി ജോസഫ് എന്നീ ദമ്പതിമാരുടെ പ്രഥമ സന്താനമായി 15.1.1929 ൽ തൃശ്ശൂരിലാണ് ജനിച്ചത്..

ബി എ യും ബി കോമും പാസ്സായ ശ്രീ ജോസഫ്, ശ്രീ ടി ഇ വാസുദേവന്റെ അസോസിയേറ്റഡ് പ്രൊഡ്യൂസേഴ്സിൽ എക്സിക്യൂട്ടീവായി സിനിമാരംഗത്തു പ്രവേശിച്ചു. അസോഷ്യേറ്റഡ് , ജയമാരുതി എന്നീ ബാനറുകളിൽ ശ്രീ. ടി.ഇ. വാസുദേവൻ 1967 വരെ നിർമ്മിച്ചിട്ടുള്ള എല്ലാ പണികളുടെയും അണിയറ ശില്പി എന്ന നിലയിൽ ജോസഫ് വഹിച്ചിട്ടുള്ള പങ്ക് സുപ്രധാനമാണ്..

നിർമ്മാണരംഗത്തെ അതികായനായ ടി ഇ വാസുദേവന്റെ കീഴിൽ അങ്ങനെ ദീർഘ നാളത്തെ അനുഭവങ്ങളും അറിവുകളും കൊണ്ട് പാകപ്പെട്ടതിനു ശേഷം 1967-ൽ രണ്ട് സുഹൃത്തുക്കളുടെ സഹായത്തോടെ നവയുഗ പിക്‌ചേഴ്‌സ് എന്ന ചലച്ചിത്രനിർമ്മാണക്കമ്പനി ആരംഭിച്ചു., പ്രേംനസീർ നായകനായ നാടൻ പെണ്ണ് എന്ന ചലച്ചിത്രമാണ് ആദ്യമായി നിർമ്മിച്ചത്,. പിന്നീട് ഇതേ ബാനറിൽ 1968-ൽ തോക്കുകൾ കഥ പറയുന്നു എന്ന ചിത്രവും നിർമ്മിച്ചു. പിന്നീട് മഞ്ഞിലാസ് ഫിലിംസ് എന്ന സ്ഥാപനം സ്വന്തമായി ആരംഭിച്ചു. യക്ഷിയാണ് മഞ്ഞിലാസിന്റെ ആദ്യ ചിത്രം. 1985-ൽ പുറത്തിറങ്ങിയ *പാറ*  എന്ന ചലച്ചിത്രമാണ് മഞ്ഞിലാസ് അവസാനമായി നിർമ്മിച്ചത്. നാടൻ പെണ്ണ് (1967), തോക്കുകൾ കഥപറയുന്നു (1968),യക്ഷി (1968), അടിമകൾ (1969), കടൽപ്പാലം (1969),വാഴ്‌വേ മായം (1970), അരനാഴിക നേരം (1970), അനുഭവങ്ങൾ പാളിച്ചകൾ (1971), ദേവി (1972), പുനർജന്മം (1972), ചുക്ക് (1973), ചട്ടക്കാരി (1974), ചുവന്ന സന്ധ്യകൾ (1975), പൊന്നി (1976), ഗുരുവായൂർ കേശവൻ (1977), കലിയുഗം (1973), മക്കൾ (1975), ലിസി (1976), അഗ്‌നിനക്ഷത്രം (1977),ഞാൻ ഞാൻ മാത്രം (1978), അണിയറ (1978), ഏഴു നിറങ്ങൾ (1979), ഇവർ (1980),പറങ്കിമല (1981), ഒടുക്കം തുടക്കം (1982), ഈണം (1983), പാറ (1985) തുടങ്ങിയവയാണ് മഞ്ഞിലാസിന്റേതായി പുറത്തുവന്ന പ്രധാന ചിത്രങ്ങൾ.     
ജനപ്രീതിക്കൊപ്പം കലാമൂല്യ വും ഉറപ്പുവരുത്തിയ സിനിമകളി ലൂടെ ഴുപതുകളിൽ മലയാള സിനിമയിൽ മാറ്റം സൃഷ്ടിച്ച നിർമാതാവായിരുന്നു മഞ്ഞിലാസ് ജോസഫ്.   
അടിമകൾ, കടൽപ്പാലം, വാഴ്വേ മായം, അര നാഴിക നേരം എന്നിവയാണ് മറ്റ് പ്രശസ്ത ചിത്രങ്ങൾ. ഇവയിൽ പലതും പല അവാർഡുകളും നേടിയിട്ടുണ്ട്.. 

ശ്രീമതി കുഞ്ഞമ്മയാണ് ശ്രീ ജോസഫിന്റെ പത്നി.അഞ്ചു സന്താനങ്ങൾ ഉണ്ട്

2016 ജനുവരി 8 ന് അന്തരിച്ചു
## നിർമ്മാണരംഗം

## അവലംബം

വർഗ്ഗം:മലയാളചലച്ചിത്രനിർമ്മാതാക്കൾ
വർഗ്ഗം:1929-ൽ ജനിച്ചവർ
വർഗ്ഗം:2016-ൽ മരിച്ചവർ
ഡൈബൊറേൻ

**ഡൈബൊറേൻ** ബോറോണും ഹൈഡ്രജനും ചേർന്ന രാസസംയുക്തമാണ്. ഇതിന്റെ രാസസൂത്രം B2H6 എന്നതാണ്. ഇത് നിറമില്ലാത്തതും മുറിയിലെ താപനിലയിൽ സ്ഥിരതയില്ലാത്തതുമായതും നല്ല മണമുള്ളതുമായ ഒരു വാതകമാകുന്നു. ഇതു വായുവുമായി നന്നായി ചേരുന്നു. പൊട്ടിത്തെറിക്കുന്ന സംയുക്തമാകുന്നു. സാധാരണ താപനിലയിൽ ഇത് ഈർപ്പമുള്ള വായുവുമായിച്ചേർന്ന് പെട്ടെന്ന് തീപിടിക്കുന്നു. ഇതിന്റെ മറ്റു പേരുകളാണ് : ബോറോഈതേൻ, ബോറോൺ ഹൈഡ്രൈഡ്, ഡൈബോറോൺ ഹെക്സാഹൈഡ്രൈഡ് എന്നിവ.

ഡൈബൊറേൻ വളരെയധികം ഉപയോഗക്ഷമമായ വാതകമാണ്.
## ഡൈബൊറേൻ - ഘടനയും ബോണ്ടിങ്ങും

ഡൈബൊറേൻ D2h ഘടന കാണിക്കുന്നു.
## ഉല്പാദനവും രൂപീകരണവും
പലതരം ഉല്പാദനരീതികളുണ്ട്. വാണിജ്യപരമായി ഇതു നിർമ്മിക്കുന്നത്, BF3 സോഡിയം ഹൈഡ്രൈഡോ ലിഥിയം ഹൈഡ്രൈഡോ ലിഥിയം അലൂമിനിയം ഹൈഡ്രൈഡോ കൊണ്ട് നിരോക്സീകരണം നടത്തിയാണ്.
:8 BF3 + 6 LiH → B2H6 + 6 LiBF<sub>4</sub>

## ഉപയോഗങ്ങൾ
ഇതൊരു റോക്കറ്റു ഇന്ധനമായി ഉപയോഗിക്കാൻ ശ്രമിച്ചിരുന്നു. അർദ്ധചാലകങ്ങളുടെ ഉല്പാദനത്തിൽ ഇത് ഉപയോഗിച്ചുവരുന്നു.

## അവലംബം

## കൂടുതൽ വായനയ്ക്ക്

വർഗ്ഗം:റോക്കറ്റ് ഇന്ധനങ്ങൾ
വർഗ്ഗം:വ്യാവസായിക വാതകങ്ങൾ
വർഗ്ഗം:ഹൈഡ്രജൻ സം‌യുക്തങ്ങൾ
വർഗ്ഗം:ബോറോൺ സംയുക്തങ്ങൾ
വർഗ്ഗം:ഹൈഡ്രൈഡുകൾ
വർഗ്ഗം:ബോറേനുകൾ
ജലമലിനീകരണം

thumb

കുളം, തടാകം, നദി, കായൽ, കടൽ, ഭൂഗർഭ ജലസ്രോതസ്സ് പോലുള്ള ജലാശയങ്ങൾ മലിനമാകുന്നതിലൂടെ ഉണ്ടാകുന്ന പരിസ്ഥിതി മലിനീകരണമാണ് **ജലമലിനീകരണം**. മതിയായ സംസ്കരണം നടത്തി അപകടകരമായ ഘടകങ്ങൾ നീക്കം ചെയ്യാതെ മാലിന്യങ്ങൾ നേരിട്ടോ അല്ലാതെയോ ജലാശയങ്ങളിലേക്ക് കലരുമ്പോഴാണ് പൊതുവെ ജലമലിനീകരണം ഉണ്ടാകുന്നത്.

### കാരണങ്ങൾ
ജലമലിനീകരണത്തിന് കാർബണികമോ അകാർബണികമോ ആയ പദാർത്ഥങ്ങൾ കാരണമാകുന്നു. ജലം മികച്ച ഒരു ലായകമായതിനാൽ ചെറിയ അളവിലും പദാർത്ഥങ്ങളെ ലയിപ്പിക്കുന്നു. ഇത് ജലമലിനീകരണസാദ്ധ്യത വർദ്ധിപ്പിക്കുന്നു. ജൈവവിഘടനത്തിന് വിധേയമാകുന്ന കാർബന്ന ശുദ്ധീകരണപ്രക്രിയയിൽ സങ്കീർണ്ണങ്ങളായ കാർബണികതന്മാത്രകളെ സൂക്ഷ്മാണുക്കൾ വിഘടിച്ച് ഹാനികരമല്ലാത്ത പദാർത്ഥങ്ങളാക്കി മാറ്റുന്നു. ജലത്തിലെ ഓക്സിജനെ ഉപയോഗിക്കുന്നതിനാൽ ലയിച്ചുചേർന്ന പദാർത്ഥങ്ങളുടെ അളവ് കൂടുന്നതിനനുസരിച്ച് ഓക്സിജന്റെ അളവ് ഗണ്യമായി കുറയുന്നു.

ഭക്ഷ്യവസ്തുക്കൾ, തുകൽ എന്നിവ സംസ്കരിക്കുന്ന ഫാക്റ്ററികൾ, ചായം, തുണിത്തരങ്ങൾ തുടങ്ങിയവ നിർമ്മിക്കുന്ന ഫാക്റ്ററികൾ ഇവയെല്ലാം കാർബണികമാലിന്യങ്ങൾ ഉണ്ടാക്കുന്നവയാണ്. പാറകളിൽ അടങ്ങിയിരിക്കുന്ന കാരീയ ലവണങ്ങൾ പ്രകൃതിദത്തമായ  ജലമലിനീകരണത്തിന് കാരണമാകുന്നു. കീടനാശിനികളും രാസവളങ്ങളും ജലസ്രോതസ്സുകളെ മലിനമാക്കുന്നു. ആധുനികകൃഷിരീതിയിൽ ശാസ്ത്രീയത അവലംബിക്കാത്തതിനാൽ യൂട്രോഫിക്കേഷൻ എന്ന പ്രതിഭാസവും ഉണ്ടാകുന്നു.

### ജലമാലിന്യത്തിന്റെ അളവ്
ജലത്തിൽ അടങ്ങിയ മാലിന്യത്തിന്റെ തോത് അളക്കാൻ ജലത്തിന്റെ ലായകസ്വഭാവം ആണ് ഉപയോഗപ്പെടുത്തുന്നത്. നിശ്ചിത അളവ് ജലം ശേഖരിച്ച് 20ഡിഗ്രി സെൽഷ്യസ്സിൽ കുറഞ്ഞത് 5 ദിവസം സൂക്ഷിക്കുന്നു. ആരംഭത്തിലും അവസാനത്തിലും ഓക്സിജന്റെ അളവ് അളക്കുന്നു. ഓക്സിജന്റെ അളവ് ഇപ്രകാരം കണ്ടെത്താം. ഇതിനെ BOD (Biological Oxygen Demand) എന്ന് പറയുന്നു. ppm(Per part per million) യൂണിറ്റിലാണ് ഇത് സൂചിപ്പിക്കുന്നത്. കുടിക്കാനുള്ള ജലത്തിന്റെ BOD, 0.75-1.5ppm ആയിരിക്കുന്നതാണ് ഉത്തമം.
ജലത്തില് ധാരാളം ലവണങ്ങളും മറ്റ് രാസവസ്തുക്കളും ലയിച്ചു ചേരുന്നു. ജലമാലിന്യങ്ങളെ രാസമാലിന്യങ്ങള് എന്നും ജൈവമാലിന്യങ്ങള് എന്നും രണ്ടായി തരംതിരിക്കാം. ഇതിനു പുറമേ ജലത്തിന്റെ ഭൌതികഗുണനിലവാരവും പ്രധാനമാണ്. ജലത്തിന്റെ പി.എച്ച് മൂല്യം, അതില് അലിഞ്ഞു ചേര്ന്നിട്ടുള്ള ലവണങ്ങളുടെയും രാസപദാര്ത്ഥങ്ങളുടെയും അളവ് എന്നിവയാണ് രാസഗുണനിലവാരം നിർണ്ണയിക്കുന്നതിനുള്ള മാനകങ്ങൾ. ജലത്തിന്റെ പി.എച്ച് 6.5നും 8.2നും ഇടയിലായിരിക്കണം. ക്ലോറൈഡ്, ഇരുമ്പ്, മഗ്നീഷ്യം, ഫ്ലൂറൈഡ്, സൾഫേറ്റ്, നൈട്രേറ്റ് തുടങ്ങിയ ലവണങ്ങള് ജലത്തില് പൊതുവേ കാണപ്പെടുന്നു.

വർഗ്ഗം:മലിനീകരണം